text:
Brandur Suðuroy
Brandur Magnussen Suðuroy (føddur 4. juli 1994) er føroyskur fótbóltsleikari, miðvallaleikari og áleypsleikari. Hann spælir við FC Suðuroy og við U19 landsliðnum hjá Føroyum. Hann hevur fyrr spælt við U17 og U15 ungdómslandsliðunum hjá Føroyum. Brandur spældi sín fyrsta dyst í bestu føroysku fótbóltsdeildini 22. august 2010, tá FC Suðuroy vann 2-1 á B36.[1]
Innihaldsyvirlit
Luttók í UEFA 2012 undankapping fyri U19 lið[rætta | rætta wikitekst]
Brandur Suðuroy luttók fyri Føroyar á U19 landsliðnum í EM undankapping. Føroyar vann ein dyst 4-0 móti San Marino, tapti 9-1 móti Portugal og tapti 3-1 móti Ungarn. Føroyar endaði næstniðast í bólkinum við 3 stigum, Portugal vann dystin við 7 stigum, Ungarn fekk eisini 7 stig og San Marino endaði niðast við ongum stigi.[2]
Luttók í UEFA 2011 undankappingini fyri U17 lið[rætta | rætta wikitekst]
Í 2010 spældi hann 3 dystir fyri Føroyar í UEFA undankappingini 2011 í Ungarn fyri dreingir U17. Dystirnir vóru móti Slovakia, sum vann 3-0, Ungarn, sum vann 2-0 og so spældu teir javn móti Andorra 0-0. Føroyar hevði betri málúrtøku enn Andorra og endaði tí sum nummar 3 av 4 liðum í bólki 10.[3]
Keldur[rætta | rætta wikitekst]
- ↑ Sudurras1.com, FC Suðuroy úr botninum við sigri ímóti B36.
- ↑ UEFA.com, Brandur Suðuroy, UEFA Under-19 Championship.
- ↑ UK.UEFA.com
Útvortis ávísingar[rætta | rætta wikitekst]
- FCSuduroy.com.
- UK.UEFA.com, UEFA Under-17 Championship, Faroe Islands.
- Faroesoccer.com


c: text/html

text:
Ungarskt mál
Ungarskt mál (ung.: magyar) er eitt uralskt mál, ið verður tosað av umleið 14,5 milliónum fólkum, harav 10 milliónir búgva í Ungarn, har ið tað er almenna málið. Ungarskt verður eisini talað í økjum ið hava mark við Ungarn og í ávísum øðrum økjum ikki so langt burturi frá Ungarn. Økini ið liggja við markið hjá Ungarn eru í hesum londum: Rumenia, Slovakia, Serbia, Kroatia og Slovenia (øll hesi eru øki, ið vóru mist eftir fyrra heimsbardaga; harumframt verður ungarskt eisini tosað í Eysturríki. Í Eysturríki-Ungarn var ungarskt saman við týskum eitt av teimum almennu høvuðsmálunum.

robotstxt: allowed

filter: keep


text:
Vælkomin á Masterlæru
Masterlæra er ment við tí fyri eyga, at tann lesandi skal kunna ogna sær vitan og førleikar á høgum altjóða støði innan eitt fakøki. Samstundis skapar hvør lesandi sær ein sjálvstøðugan fakligan profil. Stórur dentur verður lagdur á sjálvstøðugt arbeiðslag og evnini at seta seg inn í kompleks viðurskifti, serliga ígjøgnum problemgrundað projektarbeiði.
Masterlæru tíðin er ein samanhangandi eind, har tit sum lesandi læra at nýta liðir frá øllum skeiðunum, samstundis sum tit eisini skapa tykkara egna fakliga profil ígjøgnum eitt nú lestur uttanlands (2. lestrarhálva) og praksislæru (3. lestrarhálva).
Samanrenningin millum teori og praksis er eitt lyklahugtak á útbúgvingini, og vit vænta, at tit saman við okkum verða við til at skapa slóðbrótandi samstarv í føroyska samfelagnum. Søgu- og samfelagsdeildin klekir føroysk lesandi við føroyskari servitan á altjóða støði.
Vit bjóða tykkum hjartaliga vælkomin á fýra spennandi, mennandi og krevjandi lestrarhálvur.


text:
Søgan í árstølum
1906
Føroya Banki verður stovnaður.
1929
Føroya Skipara- og Navigatørfelag stovnar Sjóvinnulánsgrunnin.
1931
Chr. Holm Jacobsen mælir til at stovna banka við pengum úr Sjóvinnulánsgrunninum.
1932
Sjóvinnubankin verður stovnaður.
Tryggingarfelagið Trygd verður stovnað.
1952
Sjóvinnubankin letur aftur í tríggjar vikur í februar vegna húsagang. Bankin verður endurreistur við nýggjari leiðslu.
1967
Edv-útbúnaðurin á Elektron verður tikin í nýtslu.
1979
Bankarnir fara at avgreiða kundar við diskin á online-skipanum.
1992
6. oktober verður kunngjørt, at landsstýrið í samstarvi við donsku stjórnina hevur bjargað Sjóvinnubankanum undan húsagangi við nýggjum kapitali.
1993
Landsstýrið keypir meirilutan av partabrøvunum í Føroya Banka frá Den Danske Bank.
Landsstýrið eigur nú meirilutan í bæði Føroya Banka og Sjóvinnubankanum gjøgnum Fíggingargrunnin frá 1992.
1994
Sjóvinnubankin og Føroya Banki verða samanlagdir. Jørn Astrup Hansen verður forstjóri og Janus Petersen stjóri.
1997
Tryggingarfelagið Trygd verður endurreist.
2000
Føroya Banki tekur saman við landsstýrinum og hinum peningastovnunum stig til at stovna Virðisbrævamarknað Føroya.
2004
Føroya Banki hevur vunnið inn aftur tær 2,7 milliardir krónurnar, sum landsstýrið setti í bankarnar undir búskaparkreppuni í 1990'unum.
2005
Jørn Astrup Hansen leggur frá sær, og Janus Petersen gerst forstjóri.
2006
Súni Schwartz Jacobsen verður settur stjóri og vinnukundaleiðari.
Føroya Banki gerst limur í Virðisbrævamarknaði Føroya og ICEX.
Løgtingið samtykkir við stórum meiriluta at einskilja bankan.
Føroya Banki stovnar saman við øðrum framtaksfelagið Løkir og meklarafelagið Skyn.
Føroya Banki fyllir 100 ár og hátíðarheldur árið við stórum gallakvøldum kring landið
2007
Føroya Banki skiftir samleika. Í søguna fer búmerkið við gamla sjómanninum, men navnið Føroya Banki verður varðveitt. Tó verður ø nú nærum skrivað sum eitt o. Navnið verður skrivað við hvítum á eina svarta tíðarlinju, og høvuðsliturin er cyanblátt.
Nýggi samleikin ímyndar ein nýmótans klassikara á veg framá.
Føroya Banki tvískrásettur á virðisbrævamarknaðum í Íslandi og Danmark.
2008
Føroya Banki fær í mai sum fyrsta føroyska fyritøkan nakrantíð eina rating frá altjóða metingarstovninum, Moody’s. Bankin fær ratingina A3, sum er sera góð meting. Metingin verður endurtikin í desember.
2009
Føroya Banki víðkar um sítt virksemi á tryggingarøkinum og keypir 51 prosent av tryggingarfelagnum Vörður Tryggingar hf í Íslandi. Keypið vekur ans í Íslandi, sum er hart rakt av fíggjarkreppu.
2010
Føroya Banki keypir deildarnetið hjá Sparbank í Grønlandi og níggju deildir hjá Sparbank í Jyllandi og á Fyn. Starvsfólkahópurin hjá Føroya Banka-samtakinum veksur við keypinum upp í 456 starvsfólk. Bankin sjálvur veksur 50 prosent eftir einum degi. 1. september broytir Føroya Banki navn til BankNordik.
2011
1. juli 2011 yvirtók BankNordik sunnu partarnar av Amagerbanken í Danmark og harvið fleiri enn 90.000 nýggjar privat- og vinnukundar umframt 160 nýggj starvsfólk. Sostatt eru í dag umleið 560 starvsfólk í samtakinum, harav størsti parturin uttan fyri landoddarnar. Høvuðssæti bankans er framvegis í Tórshavn.


text:
Thorbjørn Frederiksen sýnir fram kurvar í Betri í Miðvági
Mentan01-06-2017 - 17:01 - Jóanis Nielsen
Thorbjørn Frederiksen er miðvingur, men hevur eisini búð í Danmark, har hann hevur tikið útbúgving sum faklærari hjá næmingum við serligum avbjóðingum. Hann hevur í hesum sambandi tikið ymisk skeiðir í m.a. Haslev og Askov, sum geva førleika at undirvísa næmingum í handaligum arbeiði.
Thorbjørn hevur undirvíst bæði í Danmark og tey síðstu mongu árini í Føroyum. Hóast tað, at hann er farin frá vegna aldur, so arbeiðir hann framvegis 3 dagar um vikuna.
Tað hann sýnir fram henda mánaðin eru m.a. kurvar úr flættaðum píli.


text:
Orð: Hans Michael Jacobsen
Lag: Henrik Rung (Nú skínur sól í dýrd og mæti)
1. Kom, andi Guðs, vís okkum vegin,
fylg okkum, so vit ganga fegin,
halt okkum smala vegnum á,
so óskadd heim vit kunnu ná.
Kom, andi Guðs, og okkum leið,
so at vit burtur villast ei.
2. Kom, andi Guðs, og køv hvønn neista,
sum vil til illgerð okkum freista,
ger sorgtyngt hjarta frískt og lætt,
stýr okkum, so vit virka rætt.
Kom, andi Guðs, ger okkum sterk
og fús at fremja góða verk.
3. Kom, andi Guðs, lat myrkrið dvína,
lat okkum kenna megi tína,
rek syndamyrkrið okkum frá,
lat ljós títt skína okkum hjá.
Kom, andi Guðs, og okkum lýs,
ger okkum sonn, ger okkum vís.
4. Kom, andi Guðs, við makt og veldi,
fyll okkum heilt við halgum eldi,
so fús títt verk vit fara til
og virka so, sum Guð tað vil.
Kom, andi Guðs, birt ljósið bjart,
lat síggjast, tú við okkum vart.


text:
Fyrsta skeiðið verður á Hotel Hafnia mikudagin og hósdagin 30. og 31. august. Freistin at tekna seg er mánadagin 28. august kl. 12.00.
Byggiharrasamtak Føroya og Ráðgevarafelagið ynskja, í samstarvi við Landsverk, at virka fyri, at byggivinnan er íklødd at umsita og handfara nýggju byggireglugerðina BK17, og bjóða í felag út skeið í nýggju byggireglunum. Talan verður um trý ymisk skeið, ið taka støði í BK17, og sum verða hildin seinna hálvár 2017.
Sum ein liður í at førleikamenna vinnuna, endar hvør dagur við einari roynd, ið – um royndin verður staðin – gevur eitt próvbræv. Byggiharrasamtak Føroya og Ráðgevarafelagið arbeiða fram ímóti, at byggiharrar og byggimyndugleikar í ávísum førum kunnu krevja, at tilfarið, sum verður latið inn við byggiumsóknini, er gjørt av fólki, sum hava próvbræv fyri at hava staðið roynd í BK17.
Ragnar Mouritsen frá Sp/f RAM og Søren Aggerholm frá SBI – Statens Byggeforskningsinstitut standa fyri fyrsta skeiðinum.
Skeiðið, sum verður hildið yvir tveir dagar, tekur støði í kapittul 7 í BK17, ið er ”Orka”. Fyrri dagurin verður um orku sum heild við atliti at BK17, meðan seinni dagurin snýr seg um útrokningar av orkukørmunum í forritinum BE15.
Skráin fyri skeiðið er hendan:
Dagur 1
08.15 Morgunmatur
08.30 Gjøgnumgongd av BK17 sum heild
10.00 Steðgur
10.15 Gjøgnumgongd av BK17 í mun til orku, kap. 7
12.00 Døgurðasteðgur
13.00 Broytt nýtsla og afturatbyggingar
14.15 Steðgur
14.30 Rentabilitetur
Blowerdoor-test
Orkurammu útrokning, Be15
15.30 Spurningar, kjak og eftirmeting
16.00 Liðugt
Dagur 2
09.00–16.00 Orkurammu útrokning við forritinum Be15. Luttakarir hava hvør sína teldu við.
Tað er ikki krav at tekna seg til báðar dagarnar, og sostatt møguligt bert at luttaka annan dagin. Kostnaðurin er 3.500 krónur fyri hvønn dagin, men um ein teknar seg til báðar dagarnar, er prísurin 6.000 krónur. Um ein ynskir at fara upp í roynd, kostar hvør roynd 1.000 kr, men um ein tekur báðar royndir, er prísurin 1.500 kr.
Tilmeldingin, sum er bindandi, fer fram hjá Byggiharrasamtaki Føroya, t-postur: malu@lv.fo, tlf. 290 880, og við at rinda luttøkugjaldið á kontu nr. 9181-128.220.6 og viðmerkja ”orkuskeið”.


text:
Eirikur Lindenskov 01.10.2017 (07:57)
Eitt sindur meiri ferð á bilasøluni
Seinasta mánaðin eru seldir eitt sindur fleiri bilar. Í øllum førum er afturgongdin søluni av nýggjum bilum minkað. Higartil í ár eru seldir 2.112 nýggj akfør ímóti 2.160 sama tíðarskeið í fjør. Tað er ein afturgongd upp á 48 akfør ella 2,22 prosent.
Tá Akstovan gjørdi tølini upp fyri einum mánaði síðani var afturgongdin tvífald so stór, 99 akfør. Fyrstu átta mánaðirnar í ár vórðu skrásett 1.858 nýggj akfør í mun til 1.957 sama tíðarskeið árið fyri.
Tað merkir, at tann lítla afturgongdin, sum var átta teir fyrstu mánaðirnar er minkað niður í helvt, nú gjørt verður upp fyri níggju teir fyrstu mánaðirnar í ár.
Sølan av nýggjum bilum hevur gingið støðugt framá síðstu árini. Tá stígur er í búskapinum vísir tað seg ofta at ganga hart út yvir bilasøluna. Tað sóu vit í nítiárunum, tá bilasølan fór frá væl oman fyri 2.000 akfør niður í 123 akfør tá ringast stóð til um 1993.
Fíggjarkreppan fyri sløkum 10 árum síðani merkti eisini bilasøluna í Føroyum, sum minkaði nógv. Í 2009 var afturgongdin næstan 50 prosent, og tá vóru bara seld 1.053 nýggj akfør í Føroyum.
Men síðani hevur gingið støðugt framá. Vøksturin var upp í 25 prosent um árið. Tað er sjálvandi eitt mark fyri, hvussu nógvir nýggir bilar kunnu seljast, hóast vit ikki kennað tað markið.
Í fjør vaks bilasølan við 6,7 prosentum í mun til 2015, og tí bendir okkurt á, at sølan er komin í eina javna legu – og áhugavert verður at síggja, um lítla afturgongdin higartil í ár fer at venda til eina framgongd, sum tølini seinasta mánaðin kunnu benda á.
Talvan niðanfyri vísir gongdina í søluni av nýggjum akførum í Føroyum síðani 2008 – og munin í prosentum í mun til árið fyri:
Niðanfyri síggjast myndir frá altjóða bilaframsýning í Frankfurt í Týsklandi í síðsta mánaði. (Myndir: /ritzau/Jens Dresling)
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Fanga grísin og fá hárið uppfrá! Skrá fyri Vísindavøkuna 24.9.
Tiltøk eru aftur á skránni í Vágsbotni, í Perluni og á søvnunum í dag.
Myndir frá fyrireikingunum og frá tiltakinum í gjár eru at finna á Facebook - bólkurin hjá okkum eitur Gransking.fo - Research.fo
Framløgur í Perluni - 20-30 min hvør
16.15 Malan Egholm, Fólkaheilsuráðið, og Pál Weihe, Deildin fyri Arbeiðs- og Almannaheilsu:
“MARK-kanningar (Motión, Alkohol, Royking, Kostur) – lívsstílur og heilsustøða hjá føroyingum”
17.00 Arnbjørn Dalsgarð, Landsbókasavnið: “E-tilfeingi. Um samstarv millum Landsbókasavnið og aðrar vísinda-ligar stovnar um atgongd til elektróniskar vísindatænastur á alnetinum”
17.45 Nicolina Beder: “Ymist um ull í Føroyum”
19.00 Bjarni Mikkelsen, Náttúrugripasavnið: “Ferðing hjá hvali og kópi”
19.45 Uni Árting, Jarðfeingi: “Eyðafjallajøkull legði Evropa lamið, hvat hendir nú?”
20.30 Hans Andrias Sølvará, Søgu- og Samfelagsdeildin: “Gudfrøðistreymar og trúarligar vekingarrørslur í Føroyum og Íslandi”
Tiltøk í Vágsbotni
Kl. 16 – 21 Býarbókasavnið, Fornminnissavnið, Jarðfeingi, Landsbókasavnið, Landsskjalasavnið, Náttúrugripasavnið og Sjósavnið hava opið.
Kl. 16 – 19 Fólk frá First Lego League vísa fram og greiða frá. Kom og hygg og royn teg. Í hølunum hjá Granskingarráðnum.
Kl. 16 – 19 Fanga grísin og fá hárið uppfrá! Alis- og evnafrøðilærarar í Hoydølum gera sýnisroyndir og møguleiki er at royna okkurt eisini. Á Fiskasølutorginum.
Kl. 16 – 21 Framsýning av elektriskum burturkasti. Kommunala Brennistøðin og Umhvørvisstovan greiða frá týdninginum av at lutir, ið brúka streym ella battarí, verða burturbeindir, soleiðis at hetta ikki elvir til dálking av okkara umhvørvi. Á Fiskasølutorginum.
Kl.16 – 21 “Eygleið, tekna og gev víðari”. Teknikapping fyri børn 2-12 ár í samband við Savnsfagnaðin. Lat eyguni upp, ver forvitin. Heimurin er fullur av stuttligum lutum og merkisverdum tilburðum. Eygleið teir, tekna teir og gev teir víðari. Teknibásur í hølunum hjá Granskingarráðnum og á Barnabókasavninum.
Kl. 17 – 18 Gongutúrur á Tinganes har Rolf Guttesen vísir runt og greiðir frá “Sporum í Tinganesi”. Framsýning av myndum úr bókini á Fiskasølutorginum.
Kl. 17 - 19 Kanna tína konditión v.m. saman við Maluni Egholm, samskipara á MARK. Hølini hjá Granskingarráðnum.
Kl. 17 – 21 Fiskasuppa frá Birgiri Enni fæst til keyps á Fiskasølutorginum.
Kl. 17 – 20 Frá fjøðurpenni til teldu * skriftin fyrr og nú. Bæði skriftin og skriviamboðini eru broytt nógv gjøgnum tíðirnar. Landsskjalasavnið fer at vísa fram ymisk skjøl, sum vísa, hvussu skriftin hevur broytt seg. Royn eisini at skriva gamla skrift, við gomlum skriviamboðum, t.d. fjøðurpenni.
Kl. 20.30 Um viðrar, far so við stjørnufrøðingi og hygg og lær meira um stjørnuhimmal okkara. Vit hittast á Fiskasølutorginum í Vágsbotni.


text:
Tunlar í Føroyum
Í Føroyum eru 18 tunlar, harav tveir undirsjóvartunlar. Hvalbiartunnilin var fyrsta berghol í Føroyum. Tað var liðugt í 1963. Hann er millum Trongisvág og Hvalba. Nógvir aðrir tunlar eru eisini í Føroyum, t.d. 13 vatnorkutunlar. Fyrsti vatnorkutunnilin í Føroyum er stívliga 100 m og gongur ígjøgnum ein heygg millum Ryskivatn og rørini, sum vórðu løgd oman í Botn vestantil á Suðuroynni, har fyrsta ravmagnsverk varð bygt í 1921. Longsti tunnilin í Føroyum er ein vatnorkutunnil í Eysturoynni, hann er 6,6 km langur úr Norðskála í Eiðisvatn. Longsti vegatunnil í Føroyum er Norðoyatunnilin við 6.300 metrum.
Innihaldsyvirlit
Yvirlit yvir tunlar í Føroyum[rætta | rætta wikitekst]
Koyritunlarnir í Føroyum eru hesir:[1]
Íroknað í hesum lista eru ikki onnur sløg av tunlum enn koyritunlar, til dømis vatnsavningartunlar ísv. vatnorkuverk.
Uppskot um nýggir tunlar[rætta | rætta wikitekst]
Nógv uppskot hava verið um nýggjar tunlar í Føroyum millum ár og dag. Í 2007 gjørdi Landsverk "Heildarætlan 2008-2020", ið m.a. lýsti ymsar nýggjar tunlar, herundir longdir, kostnað og netto samfelagsvirði av ymsum nýggjum tunlum. Niðurstøðurnar í heildarætlan 2008-2020" viðv. nýggjum tunlum vóru:[2]
Keldur[rætta | rætta wikitekst]
- ↑ landsverk.fo: "Tunlar"
- ↑ Landsverk: Heildarætlan 2008-2020 fylgiskal 2: Kostnyttu rokning og greining av avleiðingum, Landsverk 2007 (PDF-skjal)


text:
Týsdagin 27.februar 2018 var hátíðarhald á Suðuroyar Ellis- og Røktarheimi fyri Helenu Augustinussen sjúkrarøktarfrøðingi og Mariann Joensen sjúkrahjálpara, ið hava starvast á heiminum í ávikavíst 40- og 25 ár.
Í hesum sambandi blivu blómur og gávur handaðar, og segði Anna Djurhuus, leiðari hjá Bú- og Heimatænastuni nøkur orð, har hon takkaði fyri góða og trúgva tænastu.
Frá vinstru: Hervør Eidesgaard, deildarleiðari á Suðuroyar Ellis- og Røktarheimi, Helena Augustinussen sjúkrarøktarfrøðingur úr Vági, Mariann Joensen heilsurøktari úr Froðba og Daimi Kjærbo eindarleiðari hjá Bú- og Heimatænastuni í Suðuroy
Frá vinstru: Mariann Joensen og Helena Augustinussen


text:
Umhvørvisstovan, sum í 2008 gjørdi eina dálkingarkanning av gomlum og einstøkum tyrvingarplássum um landið og tá fekk staðfest, at innihaldið av ávisum tungmetalum var hægri enn vanligt, er farið undir at taka sýnir av seyði, ið er sloppin framat gomlum tyrvingarplássum fyri at staðfest dálking.
Seyšur į gomlum tyrvingarplįssum
Ķ hesum dųgum verša sżnir tikin av seyši, iš er sloppin framat gomlum tyrvingarplįssum fyri at stašfesta, um hann er dįlkašur av hesum.
Ķ 2008 gjųrdi Umhvųrvisstovan eina dįlkingarkanning av gomlum og einstųkum virknum tyrvingarplįssum ķ Fųroyum. Viš gomlum tyrvingarplįssum meina vit viš ųkir, sum hava veriš brśkt at tyrvt į, įšrenn IRF kom at virka. Kanningin varš gjųrd fyri at stašfesta um umhvųrviseitrandi evnir eru til stašar ķ jųršildinum, sum liggur omanį gomlum tyrvingarplįssum.
Tungmetallir, PCB og dioksin
Śrslitini vķstu, at į nųkrum ųkjum var innihaldiš av įvķsum tungmetalum hęgri enn taš sum, sambęrt vegleišing frį danska umhvųrvisstżrinum, kann góštakast ķ stųšum, iš skulu nżtast til serliga viškvom endamįl, sum seyšahald kann sigast at vera. Sambęrt somu vegleišing įttu nųkur av kannašu stųšunum mųguliga at veriš avbyrgd ella reinsaš. Eisini var innihaldiš av dįlkingarevnunum PCB og dioksin hųgt ķ teimum flestu stųšunum.
Sżnistųka av seyši
Kanningar ķ m.a. Svųrķki hava vķst, at seyšur iš er innihegnašur į dįlkašum ųki, upptekur dįlkingarevnir. Seyšur ķ Fųroyum er ikki innihegnašur į dįlkašum ųkjum, men sleppur tó ķ įvķsum fųrum framat gomlum tyrvingarplįssum. Tķ varš avgjųrt at fara undir at kanna um hetta sęst aftur ķ seyši, sum hevur gingiš ķ hesum ųkjunum, soleišis at stųša kann takast til, um atgeršir eiga at verša tiknar ķ sambandi viš gomul tyrvingarplįss.
Ķ hesum sambandi verša livur-, kjųt- og tįlgasżnir tikin frį seyši nś ķ heyst, sum Umhvųrvisstovan sendir til kanningar eftir flettingartķšina.
Vilt tś vita meira um kanningina, kanst tś venda tęr til Umhvųrvissstovuna tlf. 342400 og spyrja eftir Eiriki Danielsen ella Mariu Dam.
kelda: www.us.fo


text:
Jógvan Skorheim og Magnus Rasmussen misnýta sítt vald
Tað er einki sum bara luktar av, at løgmaður hevur brotið nakra lóg. Men tað er ikki trupult at síggja, hvørji ørindini hjá Jógvani og Magnusi eru...
Sjúrður Skaale
Endamálið við Landsstýrismálanevndini er at ansa eftir, at Landsstýrið heldur landsins lógir. Einki annað.
Men tað er ikki tað, Jógvan Skorheim og Magnus Rasmussen gera í tí skrivi, sum í morgun bleiv alment.
Teirra pástandur er, at løgmaður hevur borið seg ólógliga at, tá hann hevur arbeitt við støði í teirri fatan, at kirkjulig signing av hjúnarbondum er ein kirkjulig gerð - og at rætturin at lóggeva um hetta tískil bleiv yvirtikin, tá kirkjan bleiv yvirtikin.
Teir vilja hava tað til, at kirkjulig signing kemur undir persóns- húsfólka- ella arvarætt.
Men hvussu kann tað vera persónsrættur? Hvussu kann tað vera arvarættur? Hvussu kann tað vera húsfólkarættur?
Svarið er, at tað kann tað ikki. Tað ER ein kirkjulig gerð. Og tí er tað yvirtikið.
Tað heldur Løgmansskrivstovan eisini. Tað heldur løgtingsfyrisitingin. Tað heldur danska Forsætismálaráðið. Tað heldur danska Barna- og almannamálaráðið. Tað heldur danska Kirkjumálaráðið.
Og - haldið tykkum fast! - tað heldur løgfrøðiligi ráðgevin hjá Landsstýrismálanevndini eisini!
Ein dómur í Føroya Rætti um eitt líknandi ivamál kemur eisini til somu niðurstøðu.
Valdsmisnýtsla
Tað er rætt, at aðrar fatanir hava verið førdar fram áður. Men allar lógir, reglur og skipanir eru so greiðar, at ALLIR viðkomandi myndugleikar nú púra greitt siga, at hetta er undir føroyskum ræði.
Tað er einki sum bara luktar av, at løgmaður hevur brotið nakra lóg.
Kortini siga Jógvan Skorheim og Magnus Rasmussen, at tað hevur hann...
Tað er ikki trupult at síggja, hvørji teirra ørindi eru: Teir vilja steðga fólksins og Løgtingsins vilja, so samkynd í Føroyum ikki fáa somu borgarligu rættindi, sum tey hava í nærum øllum Vestureuropa.
Teir klára ikki at broyta fólksins greiðu meining um hetta - og royna so í staðin at misnýta sína støðu sum limir í Landsstýrismálanevndini til at fremja sína søk.
Teir vilja taka rættartrygdina burtur, fella ein politiskan dóm yvir løgmann - og soleiðis forða fyri, at viljin hjá meirilutanum av føroyingum verður framdur.
Tað fer ikki at eydnast teimum. Men hetta er álvarsamt fyri tað. Tí tað er misnýtsla av valdi, og tað er at gera seg inn á rættartrygdina.


text:
Nú er greitt, at Jóannes Jakobsen heldur fram sum hjálparvenjari hjá A-landsliðnum. Nýggjur sáttmáli er undirskrivaður, ið er galdandi næstu tvey árini.
- Nakrar spennandi avbjóðingar standa fyri framman. Nations Laague fer í gongd í heyst, og vanliga undankappingin, sum vit kenna hana, verður í 2019. Og so leingi spælararnir síggja møguleikan, og fara eftir møguleikanum, so er alt møguligt, og tað ynski eg framhaldandi at verða partur av, sigur Jóannes Jakobsen við heimasíðuna hjá FSF.
Fyrr í vikuni undirskrivaðu Fótbóltssamband Føroya og Jóannes Jakobsen nýggjan sáttmála, ið inniber, at Jóannes heldur fram sum hjálparvenjari hjá A-landsliðnum við monnum. Nýggi sáttmálin er galdandi fyri næstu tvey árini.
Føroyska landsliðið hevur staðið seg avbera væl seinastu árini, og hetta kemur tíðiliga til sjóndar á styrkislistanum hjá FIFA, har Føroyar í løtuni eru nummar 95, av teimum 206 londunum, sum er limir í altjóða fótbóltssamgonguni.
Føroyska liðið hevur kortini verið hægri á listanum. Metið varð sett í 2016, tá Føroyar eitt tíðarskeið vóru nummar 74 í heiminum.
- Fyrst og fremst skulu vit halda fast í tí framgongd, ið hevur verið, og samstundis verða íblástur til víðari menning. Vit hava gamaní yvirraska í teimum flestu stóru dystunum, men eg trúgvi framvegis, at tað ber til at trýsta eitt sindur meir úr okkara spælarum.
- Stevið millum hópin og Lars Olsen, og øll tey, ið standa rundan um liðið, er sera gott, so eg gleði meg til í minsta lagi tvey ár afturat við landsliðnum, sigur Jóannes jakobsen, sum frá 1989 til 1993 spældi 25 landsdystir fyri Føroyar.
Lutakastið til bólkaspælið í Nations League verður í januar komandi ár, og síðani verða dystirnir spældir í september, oktober og november. Aftaná Nations League verður lutakast um, hvussu spælast skal í undankappingini til EM 2020. Allir dystirnir í EM-undankappingini verða spældir í 2019.


text:
Ingi Samuelsen
11.01.2017 - 15:45
Ítróttur > Ítróttur > Fótbóltur
- Kanska er tað bara tí, at eg havi tann besta natúrliga grundformin í hópinum. Eg havi, heilt erliga, ikki vant serliga nógv í støðginum.
Soleiðis segði føroyski fótbóltsspælarin, Hallur Hansson, eftir at tað vísti seg, at hann var tann, sum kláraði seg best í sonevndu bip-testini í morgun. Hann kláraði tað so mikið væl, at AC Horsens valdi at gera eina samrøðu við føroyingin um tað, og leggja út á Facebook...
Venjingin í AC Horsens er júst tikin uppaftur eftir jólastøðgin, og í morgun fóru leikararnir inn í Forum Horsens at taka hesa testina, sum er kend millum nógv ítróttafólk, og sum gevur eina ábending um, hvussu góð kondisjónin og skjótleikin er.
Danska superligan byrjar aftur um fimm vikur. AC Horsens skal 18. februar spæla á útivølli móti grannunum, Silkeborg.


text:
Sverri Sandberg Nielsen
Sverri Sandberg Nielsen (føddur 1993 í Tórshavn, uppvaksin í Miðvági)[1] er ein føroyskur rógvari, sum hevur róð kapp í Føroyum, bæði vanligan kappróður og inniróður, og sum nú rør kapp við danska landsliðnum. Hann hevur luttikið á EM og VM fyri Danmark og var minni enn eitt sekund frá at kvalifisera seg til OL í Rio 2016. Tríggjar ferðir hevur hann sett nýtt danskt met i inniróðri, tað hendi trý ár á rað: 2015, 2016 og 2017, allar tríggjar ferðir gjørdist hann eisini danskur meistari. Hann venur og rør við Danske Studenters Roklub og danska landsliðnum. Hann rør í einkultskullara.
Innihaldsyvirlit
- 1 Lívsleið innan rógving
- 2 Úrslit
- 2.1 HM í rógving 2017
- 2.2 World Rowing Cup III - 2017 í Sveis
- 2.3 EM í rógving 2017
- 2.4 EM í inniróðri 2017 - Evropameistari og nýtt danskt met
- 2.5 DM í inniróðri 2017 - Nýtt danskt met
- 2.6 EM í rógving 2016
- 2.7 DM í inniróðri 2016 - Nýtt danskt met
- 2.8 HM í rógving U-23 2015 í Bulgaria
- 2.9 DM í inniróðri 2015 - Nýtt danskt met
- 2.10 HM í rógving 2014 í Amsterdam
- 2.11 World Cup stevnan 2014 í Sidney í dupultskullara
- 2.12 Inniróður 2013
- 2.13 Vunnu HM 2013 B finaluna í dupult sculler U23 menn
- 2.14 Royndarregatta í Bagsværd oktober 2012
- 2.15 HM 2012 í inniróðri
- 2.16 HM 2011 í inniróðri
- 3 Keldur
- 4 Slóðir
Lívsleið innan rógving[rætta | rætta wikitekst]
Sverri róði kapp við bátum hjá Miðvágs róðrarfelag, áðrenn hann flutti til Danmarkar at búgva. Hann róði við 8-mannafarinum Fríggjaranum í 2010 og við Miðvingi í 2011.
Í februar 2011 luttók Sverri í óalmennari HM kapping í Boston. Hann vann kappingina í sínum bólki, og gjørdist harvið heimsmeistari í innandura rógving. Hann luttók í bólkinum U19 (dreingir 17-18 ár) og vann við tíðini 6:04.8.[2] 26. februar 2011, vikuna eftir, at hann hevði vunnið heimsmeistaraheitið, vann hann eisini FM heitið í óalmennu FM kappingini í Føroyum, og tað gjørdi hann í bólkinum Opin bólkur tungvekt hjá monnum. Tað var Havnar Róðrarfelag sum skipaði fyri óalmennu FM kappingini, tey nevna hana óalmenna, tí ongin skipað FM kapping í inniróðri er enn.[3] Sverri vann FM kappingina við tíðini 6:07.7.[4] Í 2012 varð hann úttikin til danska EM-landsliðið.[5]
Í januar 2013 megnaði Sverri undir eina venjing at rógva 2000 metrar í inniróðri undir 6 minuttir, hann setti tíðina 5:59.5 sum var skjótasta tíð, ið nakar føroyingur hevði róð til tá, men tíðin kundi ikki telja við sum føroyskt met, tí hon var ikki sett til eina kapping.[6]
Á sumri 2013 varð Sverri úttikin til danska U23 landsliðið, hann rør við DSR Danske Studenters Roklub.[7]
Í februar 2014 varð hann úttikin til danska senior landsliðið, har hann fyrst skuldi rógva kapp í tungvektsdupultskullara og skuldi til World Cup stevnu í Sidney 28. til 30. mars 2014.[8] In.fo gjørdi tá samrøðu við Sverra, har hann segði, at mál hansara var at vinna OL-gull. Kringvarpið hevði eisini samrøðu við hann í september 2014, har hann segði, at málið var at vinna tær kappingar hann luttók í og at gerast heimsmeistari og kanska at vinna eitt ella tvey OL-heiðursmerki. Hann flutti niður í 2011, har hann gjørdi studentaskúlan lidnan. Felag hansara, Danske Studenters Roklub, fekk eyga á góðu evnini hjá Sverra og bjóðaði honum at gerast partur av teirra felag. Sverri hevði tá klárað seg væl í innanduraróðri í Føroyum og vann óalmenna heimsmeistaraheitið í inniróðri í Boston í USA. Hann býr í Bagsværd og venur hvønn dag rógvin á Fure-vatninum (Furesø) í Bagsværd 2-4 tímar um dagin, hvønn dag í vikuni. Hann byrjaði at lesa verkfrøði á DTU í 2014. Sverri segði við Kringvarpið, at single-scullarin er hansara favorittbátur, sum eftir hansara tykki er tann størsti og mest prestigufylti báturin at vinna í. Tað var hansara ynski frá tí at hann flutti niður, at sleppa at rógva í singlescullaranum. Sverri segði eisini, at venjari hansara metti, at hann egnaði seg best til singlescullarin, tí hann megnaði betri at rógva sjálvur enn saman við øðrum. Sverri segði, at hann dugdi betri at síggja sínar egnu feilir, tá ið hann róði einsamallur og menti seg meira við at rógva einsamallur, tað passaði betri til hansara mentalitet og styrkir.
Í innslagnum hjá Kringvarpinum var eisini ein stutt samrøða við hjálparvenjaran á danska rógvilandsliðnum, Jesper Guldborg, sum gav Sverra góð ráð. Guldborg metti, at Sverri nokk skuldi røkka teimum málum, ið hann hevði sett sær. Hann segði eisini, at størsta styrkin hjá Sverra var, at hann var so sterkur. Guldborg metti, at Sverri hevði nakrar tekniskar avbjóðingar, ið hann skuldi arbeiða við, men at Sverri lurtaði væl eftir tí ið venjarin segði við hann og at hann var konstruktivur og góður at samstarva við. Guldborg segði at hann var als ikki í iva um, at Sverri nokk skuldi náa heilt upp á toppin, og at um hann bleiv við at menna seg soleiðis sum hann gjørdi nú (sep. 2014), bæði mentalt, tekniskt og fysiskt, so var hann als i í iva um, at Sverri nokk skuldi røkka sínum máli. Guldborg metti, at Sverri longu í 2015 fer at klára seg sera sera væl og ikki minst í 2016. Sverri segði, at um so var at tað gjørdist ov krevjandi at vera fulltíðarlesandi og rógva á so høgum støði sum hann gjørdi, so valdi hann heldur rógvingina fram um, tí tað er nú, meðan hann er ungur, at hann má taka av og rógva, so kundi útbúgvingin heldur bíða, tí rógvingin kundi ikki bíða til einaferð var liðugur at útbúgva seg.[9]
Eingin OL-kvalifikatión í 2016[rætta | rætta wikitekst]
Sverri Nielsen luttók í singleskullara á tí seinastu OL-úttøkustevnuni í rógving, ið varð hildin í Lucerne, Sveis í døgunum frá 22. til 24. mai 2016. Hann vann innleiðandi riðilin og hálvfinaluna, men gjørdist nummar fýra í finaluni, og rakk harvið ikki einum OL-plássi, við tað pláss bert var til tríggir teir fremstu bátarnir til Olympisku leikirnir í Rio í 2016. Reglarnir til OL-luttøku siga, at eitt land bert kann hava ein av tveimum bátasløgum, ið er singelskullarin, ið Sverri rør í og lættvektsdupultskullarin, ið Mads Rasmussen og Rasmus Quist rógva í. Teir báðir megnaðu heldur ikki at kvalifisera seg, við tað at teir gjørdist nummar trý og pláss var bara fyri tveimum bátum. Men eftirsum Belgia vann báðar hesar kappingar, og OL-reglurnar siga, at eitt land ikki má hava báðar bátastøddirnar við til OL, og noyddist Belgia at vejla annan av teirra bátum frá, og harvið fekk Sverri enn ein møguleika fyri at sleppa við til OL, um so var at Belgia valdi at senda dupultskullaran avstað til OL. Men Belgia valdi at senda teirra einkultskullara, og sleppur Sverri ikki við til OL 2016. Hinvegin sleppa Rasmussen og Quist til OL 2016 i Rio.[10]
Úrslit[rætta | rætta wikitekst]
HM í rógving 2017[rætta | rætta wikitekst]
Sverri Nielsen luttekur á HM í rógving 2017 í Florida. Hann kom víðari frá 4. innleiðandi riðlinum hin 24. september sum nummar 1, hann róði í tíðini 07:04.480. Hin 27. september róði hann seg víðari úr kvartfinalunum við triðbestu tíð í hansara riðli, hann róði í tíðini 06:48.230.[11] Hálvfinalurnar vórðu 29. september 2017,[12] har gjørdist Sverri nummar fýra av seks rógvarum við tíðini 06:53.420 og varð tí akkurát ov stuttur til at koma víðari til A-finaluna. Í staðin kom hann víðari í B-finaluna.[13]
World Rowing Cup III - 2017 í Sveis[rætta | rætta wikitekst]
Tað eydnaðist Sverra at koma í A-finaluna, har hann endaði á fimtaplássi.[14]
- Nr. 5 við tíðini 07:00.330
EM í rógving 2017[rætta | rætta wikitekst]
- Nr. 3 í B-finaluni við tíðini 06:55.900[15]
EM í inniróðri 2017 - Evropameistari og nýtt danskt met[rætta | rætta wikitekst]
Sverri luttók á EM í inniróðri í Paris hin 4. februar 2017 saman við fleiri føroyskum og donskum rógvarum. Teir donsku rógvararnir vunnu fira heiðursmerki, her er Sverri taldur við sum dani, hóast føroyingur, men tí hann rør við danska landsliðnum, av hesum heiðursmerkjunum vóru tvær gull. Sverri setti nýtt danskt met.[16] Føroysku rógvararnir vunnu 9 heiðursmerki.[17]
- Gull í 2000 m við tíðini 5:47.9 minuttir, harvið betraði hann um sítt egna danska met.
DM í inniróðri 2017 - Nýtt danskt met[rætta | rætta wikitekst]
Eins og í 2015 og 2016, setti Sverri aftur nýtt danskt met, tá ið hann luttók í DM í ergometur-rógving í 2000 metrum síðst í januar 2017. Hann vann danmarksmeistaraskapin við tíðini 5:49.20.[18]
EM í rógving 2016[rætta | rætta wikitekst]
Sverri luttók á EM í rógving í mai 2016.
- Nr. 6 í 2000 m við tíðini 09:26.770 minuttir[19]
DM í inniróðri 2016 - Nýtt danskt met[rætta | rætta wikitekst]
Eins og í 2015, megnaði Sverri S. Nielsen at seta nýtt danskt met í innandurakappróðri á 2000 metra teininum, tá ið hann luttók á DM í inniróðri síðst í januar 2016. Hann vann danmarksmeistaraheitið við tíðini 5:51.6.[20][21]
HM í rógving U-23 2015 í Bulgaria[rætta | rætta wikitekst]
Síðst í juli 2015 luttók Sverri á HM í rógving U-23 í Bulgaria, hann luttók í einkultskullara hjá monnum undir 23 ár. Hin 26. juli 2015 róði hann í A-finaluni, hann lá á odda í fyrstuni, men endaði síðan á fjórðaplássi við tíðini 06:56.39.[22] Hann er sostatt fjórðbesti rógvarin í heiminum í aldursbólkinum U23 í singulskullara.[23]
DM í inniróðri 2015 - Nýtt danskt met[rætta | rætta wikitekst]
Sverri Nielsen setti nýtt danskt met, tá ið hann luttók í DM í ergometer-rógving (inniróður) í Gladsaxe Sportshal hin 1. februar 2015 og gjørdist danmarkarmeistari. Tíðin hjá honum var 5:53.2, og harvið tók hann metið, ið ítróttarstjórin Lars Christensens setti í 1996 við tíðini 5:55:5.[24]
- Gull í 2000 m inniróðri við tíðini 5:53.2 (danskt met)
HM í rógving 2014 í Amsterdam[rætta | rætta wikitekst]
Sverri varð úttikin til danska seniorlandsliðið, sum skuldi luttaka á HM í rógving í Amsterdam.[25] Hann róði í singlescullara, teinurin er á 2000 metrar. Hann gjørdist nummar fimm í kvartfinaluni við tíðini 7:24.39 og gjørdist ov stuttur til semifinalurnar. Hann slapp tó í C-finalurnar at kappast um plássini frá nummar 13 til 18. Hann gjørdist nummar eitt í sínum bólki í semifinaluni við tíðini 07:11.410.[26][27] 17 á HM í rógving, sum var í Amsterdam í Hollandi 24. til 31. august 2014.[28][29]
World Cup stevnan 2014 í Sidney í dupultskullara[rætta | rætta wikitekst]
Hin 30. mars 2014 luttók Sverri á World Cup stevnu í Sidney í dupultskullara. Teir gjørdust nummar seks.
- Nr. 6 í A-finaluni við tíðini 6:34.38[30]
Inniróður 2013[rætta | rætta wikitekst]
Í oktober 2013 róði Sverri 2000 metrar í inniróðri skjótari enn 16 ára gamla danska metið, ið var sett av Lars Christensen, DRC ítróttarstjóra. Sverri róði við tíðini 5.53.4, metið hjá Lars Christensen var tá 5.55.6. Tíðin hjá Sverra varð tó ikki skrásett sum met, tí hon var ikki sett við almenneri kapping men undir venjing.
Vunnu HM 2013 B finaluna í dupult sculler U23 menn[rætta | rætta wikitekst]
Sverri Sandberg Nielsen og Tøger Berg Rasmussen komu ikki í A-finaluna, men teir komu í B-finaluna og vunnu hana. Teir eru sostatt nummar sjey í heiminum hjá U23 í 2013.[31]
Royndarregatta í Bagsværd oktober 2012[rætta | rætta wikitekst]
Sverri gjørdist nummar tvey í kappingini hjá monnum, tungvekt í einkultsculler.[32]
HM 2012 í inniróðri[rætta | rætta wikitekst]
- Nummar 10 í bólkinum Open Men við tíðini 6:03.8[33]
HM 2011 í inniróðri[rætta | rætta wikitekst]
- Gull í bólkinum Junior Men Heavy Weight við tíðini 6:04.8[34]
Keldur[rætta | rætta wikitekst]
- ↑ jn.fo
- ↑ Tungedrenge.dk, Nyt stortalent?
- ↑ Drekin.fo, Heimsmeistarin gjørdist eisini føroyameistari
- ↑ Ergometertider.dk
- ↑ Roning.dk, UDTAGET LANDSHOLD 2012
- ↑ Heimasíðan hjá Miðvágs róðrarfelag - Sverri S. Nielsen undir 6 min á 2000m
- ↑ Roning.dk, UDTAGET LANDSHOLD 2013
- ↑ in.fo, Sverri Nielsen er úttikin til danska landsliðið
- ↑ kvf.fo - VIDEO: Sverri Nielsen vil verða heimsmeistari
- ↑ dr.dk - OL-guldvindere skal alligevel til Rio: Vi havde afskrevet det, af Casper Helweg Christiansen den 30. maj 2016.
- ↑ "(M1x) Men's Single Sculls - Quarterfinal". World Rowing. 27. september 2017. http://www.worldrowing.com/events/2017-world-rowing-championships/mens-single-sculls/quarterfinal/. Heintað 28. september 2017.
- ↑ Hansen, Jóannes (28. september 2017). "Sverri er í HM hálvfinaluni". In.fo. http://www.in.fo/news-detail/sverri-er-i-hm-halvfinaluni/?L=0&cHash=0d8bfba8dd4847cb2ace78d7a3621efc. Heintað 28. september 2017.
- ↑ Hansen, Jóannes (29. september 2017). "Tað gekk akkurát ikki hjá Sverra". in.fo. http://www.in.fo/itrottur/sport-detail/tad-gekk-akkurat-ikki-hja-sverra-1/. Heintað 30. september 2017.
- ↑ worldrowing.com - (M1x) Men's Single Sculls - Final
- ↑ worldrowing.com - (M1x) Men's Single Sculls - Final
- ↑ roinfo.dk - Europamesterskaber i ergometerroning lørdag den 4. februar 2017 i Paris - ti danske roere deltager.
- ↑ in.fo - Føroyingar evropameistarar í inniróðri
- ↑ Bentsen, Bo (28. januar 2017). "Færøsk muskelbundt smadrer dansk rekord for tredje år i træk". TV2. http://sport.tv2.dk/roning/2017-01-28-faeroesk-muskelbundt-smadrer-dansk-rekord-for-tredje-aar-i-traek. Heintað 29. januar 2017.
- ↑ worldrowing.com - (M1x) Men's Single Sculls - Final
- ↑ in.fo - Sverri Nielsen danskt met í inniróðri
- ↑ ergometertider.dk - Danske mesterskaber 2016 - Løb 408 Herre åben
- ↑ Worldrowing.com - (BM1x) U23 Men's Single Sculls - Final
- ↑ Portal.fo - Sverri er fjórðbest í heiminum
- ↑ roning.dk - Sportschef måtte overlade rekord til Sverri Nielsen ved DM
- ↑ roning.dk
- ↑ worldrowing.com
- ↑ worldrowing.com - Results, Men's Single Sculls
- ↑ teamdanmark.dk - Sverri Sandberg Nielsen, Team Danmark Atlet
- ↑ in.fo - Sverri Nielsen gjørdist nr 17 í HM
- ↑ in.fo, Einki heiðursmerki til Sverra Nielsen
- ↑ Roning.dk, U23 VM Ottensheim SØLV til Danmark
- ↑ Roning.dk, Resultater - testregatta 2012
- ↑ Crash-b.org
- ↑ Crash-b.org, 2011 C.R.A.S.H.-B. Sprints World Indoor Rowing Championships, Junior Men


text:
Kæra ikki mál um keyp av pólskum nýføðingi
Ákæruvaldið fer ikki at kæra dómin, sum í síðstu viku fríkendi eini donsk hjún fyri brot á ættleiðingarlógina.Hjúnini hava viðgingið, at tey keyptu ein nýføðing í Póllandi uttan um ættleiðingarstovnarnar.
Ákærin kravdi, at parið millum annað varð dømt fyri at hava brotið ættleiðingarlógina, men hesum vísti býarrætturin aftur. Rætturin helt ikki, at talan var um eitt mammuklekingarbrot, har ein kvinna verður keypt til at føða eitt barn.
Ríkisadvokaturin heldur, at landsrætturin fer at koma til somu niðurstøðu sum býarrætturin, og tí verður málið ikki kært.
- Hóast pengar vóru millum pólsku mammuna og danska parið, hevur mamman latið barnið sjálvboðin. Sostatt er ikki talan um barnaburturflyting, sigur ríkisadvokaturin í tíðindaskrivi sambært Ritzau.
Ákæra kann heldur ikki reisast ímóti parinum fyri mannahandil, verður lagt aftrat.
Treytaða fongsulsrevsing
Rætturin í Sønderborg dømdi parið 20 daga treytaða fongsulsrevsing og 40 tímars samfelagstænastu fyri at hava givið ósannar upplýsingar.
Barnleysa parið keypti í 2014 - eftir at hava roynt at fingið barn í fleiri ár - drongin frá mammuni fyri 750 evrur, svarandi til 5500 krónur.
Kvinnan hevur viðgingið, at hon gav ósannar upplýsingar til tað almenna um barnið fyri at tað kundi fáa danskt persónnummar.
- Vit hugsaðu ikki um avleiðingarnar av tí, vit gjørdu, men bara um, at nú høvdu vit fingið barnið, vit høvdu bíðað eftir í átta ár, segði kvinnan í rættinum.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
Herbergið, sum hoyrir undir Frelsunarherin, hevur í mong ár nú húsast á Dalavegi 1 í Havn. Har hava tey hitastovur og sovipláss til tey, ið ikki hava heim ella annað stað at fara.
Nú hevur Herbergið keypt grannahúsini, á Dalavegnum 3, fyri at víðka um búfelagsskapin. Tað upplýsir KvF.
Hetta er fyri at skapa smærri íbúðir fyri nakrar av íbúgvunum, so tey kunnu fáa betri, virðiligari og privatari umstøður. Pláss er fyri sjey fólki at búgva í hesum húsinum. Tey fáa egið kamar, men skulu deilast um køk og stovu. Tey skulu eisini gjalda leigu fyri at búgva har.
Keypið av húsinum er fíggjað úr norska Frelsunarherinum, og húsið fer at bera navnið, "Heimið".
Tá himmalin er myrkast síggjast stjørnurnar best
Tað eru ikki nógv, sum í friðartíð hava upplivað so stóra sorg, sum Fríðbjørg Jensen. Av sjey børnum hevur hon lagt fýra í...


text:
“Freedom’s just another word for nothing left to loose” syngur Kris Kristofferson um Bobby McGee. Hetta er ein sera fangandi, poetiskur setningur, men hevur ikki nógv við veruleikan at gera. Frælsi er eitt hugtak, ið kann merkja nógv ymiskt, men eg skilji vanliga hugtakið sum “møguleikar at útynna egnan vilja”, hóast tað sjálvandi finnast nógvar aðrar fatanir. Um vit góðtaka mína fatan er hon sostatt ein fullkomin mótsetningur til orðini hjá Kristofferson, men harvið ikki sagt, at hann fer skeivur. Tí tað er sum við so nógvum øðrum: til eitt víst er frælsi nakað gott, men verður tað yvirdrivið, verður tað til nakað ringt.
Summi fólk hava lyndi at seta frælsi upp sum eitt mál í sær sjálvum. At vera móti frælsi inniber retoriskt sæð eitt ynski um framhaldandi ófrælsi. Eg vil í hesi greinini vísa á, at hetta er ein bæði høpisleys, men eisini vandamikil fatan, tí frælsi hevur ongantíð eina beina leið, men verður treytað av øllum teimum ymisku menniskjunum, ið tilsamans mynda samfelagið. Tað er næstan altíð soleiðis, at frælsi fyri nøkur merkir ófrælsi fyri onnur. Verður frælsið víðkað ein veg, verður frælsið ofta skert ein annan veg. Í hesi grein fari eg at taka nøkur dømi, ið flest øll munnu kennast við. Eg fari ikki langt niður í diskussiónirnar, men haldi meg á einum yvirskipaðum støði, har øll kunnu vera við. Málið er at vísa ævigu tvístøðuna hjá frælsishugtakinum.
Alment frælsi mótvegis privatum frælsi
Tað finst ein politisk hugsjón, ið nevnist liberalisma. Frælsið er centralt í hesi hugsjón, og serliga verður hugsað um frælsi hins einstaka, frælsið hjá familjunum ella frælsið hjá fyritøkunum, tvs. frælsið hjá “tí privata”. Frælsi merkir sum sagt, at man kann útynna egnan vilja, og hetta innber sum oftast eitt økonomiskt frælsi, tó at hetta sjálvandi er ein einfaldgerð av liberalismuni.
Taka vit einstaklingin, so skulu helst ikki vera ov nógvar lógir, ið forða einstaklinginum at gera sum hann vil. Ferðahámark er eitt dømi um hvussu frælsið verður skert hjá einstaklinginum at koyra so skjótt hann hevur hug til. Skattur og avgjøld eru onnur dømi um hvussu frælsið hjá einstaklinginum verður skert. Jú fleiri pengar verða tiknir frá einstaklinginum, tess færri pengar kunnu brúkast til at fremja egnan vilja. Pengarnir verða í staðin nýttur út frá einum kollektivum, demokratiskum vilja – tvs. innan tað vit nakað misvísandi kalla fyri “tað almenna” ella “staturin”.
Umvent merkir hetta júst, at nøkur onnur fáa meiri frælsi enn tey annar vildu havt. Í einum samfelagi við lítlum stati vilja tað júst vera handilsfólk, vinnulívsfólk og onnur rík, ið hava bestan møguleika at útynna sín vilja. Tey, ið lítið og einki eiga eru hinvegin tvingað til at arbeiða fyri onnur fyri at tjena nóg mikið til at liva eitt virðiligt lív. Um ikki vildu tey verið noydd at stjolið, rænt ella biddað í støðugum váða fyri einari uppaftur ógvusligari frælsistøku sum t.d. fongsling.
Høgi skatturin merkir hinvegin, at ráð er at veita borgarunum góðar vælferðartænastur, soleiðis at hann fær færri eginútreiðslur. Við at staturin fremur nøkur kollektiv val fyri borgararnar, fáa tey fátøku møguleikar til at fáa ókeypis ágóðar. Sostatt kunnu hesi nýta sínar fáu pengar til onnur ting, og harvið hava tey fingið fleiri valmøguleikar og harvið meiri frælsi. Umframt hetta fíggjar skatturin eina rúgvu av almennum størvum, ið kunnu tryggja fólki stabilari inntøkur enn um tey bara dúvaðu upp á teir privatu arbeiðsgevararnar og teirra mangan knappligu avgerðir.
Sostatt merkir høgi skatturin í samfelagnum yvirskipað sæð, at frælsi verður tikið frá teimum ríku, men givið teimum fátøku – í besta Robin Hood stíli. Frælsið verður so at siga útjavnað.
Átrúnaður mótvegis sekularisering
Í demokratiskum samfeløgum er vanliga eisini trúarfrælsi. Einhvør hevur rætt til at biðja til tann gudin honum lystir – ella kanska at vera ateistur. Trúarfrælsi er sostatt eisini her eitt tvíeggjað svørð, tí við at velja sín egna átrúnað ber til at undirkasta seg strangar normar, ið koma at minka um møguleikarnar í lívinum. Um man velur at vera partur av einari moralskt strangari samkomu, eru nógv tabu og forboð, ið einfaldgera lívsførsluna, men samstundis avmarka handlingsmøguleikarnar. Ofta vil tað t.d. vera soleiðis, at ein helst ikki skal drekka alkohol, dyrka sex uttanfyri hjúnarlag ella taka fostur. Harvið ikki sagt, at eitt moralskt strangt lív er eitt verri lív, men tað er á ein hátt minni frælst.
Ein ateistur hevur færri bond á sær enn tann fundamentalt trúgvandi. Sostatt hevur hann fleiri møguleikar, tí færri forðingar eru fyri hansara lívsførslu. Ein ateistur vil tískil kenna, at í einum relativt religiøsum samfelagi sum Føroyum vilja nógv ting ikki vera møgulig ella viðføra sera stóran socialan kostnað. Um ein t.d. er samkyndur, kann tað kosta nógv at viðganga hetta og praktisera tað.
At útynna sín egna vilja kann sostatt merkja, at tilveran kemur at kennast enn meiri ófræls, tí hurðar latast aftur og netverk slitna. Júst í einum slíkum føri byrjar citatið frá Kristofferson knappliga at geva meining. Man kann tvíhalda um frælsi, men enda við at standa einsamallur og harvið við færri reellum møguleikum enn áðrenn. Paradoksið er, at eitt økt principielt frælsi kann enda við einum reelt minni frælsi.
Umvent kann tann trúgvandi, ið velur at avnokta ávísar (syndafullar) handlingsmøguleikar, koma at kenna seg fríari, tí at hann ikki støðugt skal bera ta tungu byrðu allatíðina at skula taka avgerðir.
Menn mótvegis kvinnum
Seinastu árini hevur verið nógv tosað um javnstøðu. Javnstøða eigur í grundini at merkja at javna út korini bæði til frama fyri bæði kvinnur og menn, men í gerandistalu merkir tað vanliga at betra um korini fyri kvinnur. Tað sigur seg sjálvt, at kvinnur ikki vilja finna seg í teimum gomlu patriarkalsku strukturunum, ið hava gjørt seg galdandi í samfelagnum gjøgnum tíðirnar. Tað sigur seg sjálvt, at kvinnur vilja tjena sínar egnu pengar, koma út á arbeiðsmarknaðin, luttaka í politikki o.s.fr. Javnstøða átti av røttum at itið kvinnufrígering, tí talan er um at skapa betri møguleikar hjá kvinnum at útynna sín egna vilja – tær vilja “emanciperast”.
Men økta frælsið hjá kvinnunum skerjir jú frælsið hjá monnunum í ávísan mun. Tá kvinnurnar ikki longur eru húsmøður, mugu menninir í størri mun hjálpa til í heiminum, rudda, ansa eftir børnum o.s.fr. Tað gevur minni tíð til onnur ting.
Umvent letur hetta eisini upp fyri heilt øðrum møguleikum hjá monnum, ið fáa møguleika at velja eitt lív, har strævna arbeiðslívið ikki er tað altavgerandi. At vera á arbeiðsmarknaðinum er sjálvandi ein formur fyri frælsi, men tað tekur burturav frælsinum tað er ikki at vera í arbeiði. Tað finnast eisini menn, ið gjarna vilja sleppa at liva eitt lív knýtt at húsi, báti, seyði o.s.fr. Av somu orsøk er tað eisini, at summar kvinnur velja karrieruna frá og heldur velja minni orku- og tíðarkrevjandi arbeiði, soleiðis at tær fáa frælsið til at prioritera onnur ting. Kanska summir reyðsokkar síggja hesar kvinnur sum “svíkjarar”, men tað er skeivt at halda, at tær altíð eru undirkúgaðar av monnum. Í summum førum hava tær bara ein øðrvísi frælsistørv.
Frælsi er eitt sera subjektivt hugtak, ið ikki kann skiljast uttan at vit eisini hyggja eftir lívsforminum hjá einstaklingunum og húsarhaldunum. Øll menniskju hava ikki somu prioritetir í lívinum. Tað er heldur ikki øll arbeiði, ið kennast líka fræls, meðan onnur arbeiði beinleiðis kunnu kennast frælsisgevandi.
Loysing mótvegis samband
Í Føroyum verður hugtakið frælsi nýtt mest í sambandi við kjakið um loysing ella samband. Frælsi verður oftast nýtt av loysingarfólkum, og hesi hava tíverri ein tendens til at síggja “fullveldi” (suverenitet) sum tann ultimativa frælsisformin. Til dømis hevur tjóðveldiskvinnan Gunnvør Balle argumenterað fyri hví vit mugu stremba eftir fullveldi:
“At styrkja sambandið við umheimin er altumráðandi fyri at Føroyar skulu flyta seg framá, ... Vit mugu víðka sjónarringin og arbeiða miðvíst fyri at luttaka í teimum fora, har okkara áhugamál kunnu fremjast. Og gjøgnum miðvísa altjóða luttøku økja vit støðugt tilvitanina um at tað finst ein verð uttanfyri Føroyar-Danmark symbiosuna. Vit fara at sanna, at tað ber til at samstarva við onnur lond á alskins økjum, uttan at tað nýtist at taka nakað frá góðum samstarvsavtalum, sum vit hava við Danmark.” [1]
Tjóðveldisfólk kenna seg hava ov fáar handlingsmøguleikar, tí so nógvar handlingar eru bundnar at ríkisfelagsskapinum. Hóast ríkisfelagsskapurin gevur føroyingum ávísar heimildir á altjóða leikpallum, kennist hetta ov stramt, og tí er eitt aðalmál hjá tjóðveldisfólkum at gera Føroyar til ein frælsan, altjóða aktør. Men fullveldi er bara ein variantur av frælsi, og sambandsfólk kunnu vísa á heilt aðrar frælsisformar.
Loysingarfólk framhevja sum vera man teir møguleikar, ið fullveldi vil geva føroyingum (les: føroyska statinum), men til fólkatingsvalið 2011 valdu sambandsfólk at vísa á allar teir konkretu møguleikar, ið ríkisfelagsskapurin gevur. Sambandsmaðurin Johan Dahl hevur sagt hetta soleiðis:
“Oftast verður orðið frælsi tengt at orðinum "suverenitet". Tíverri má eg siga at "suverenitetur ella fullveldi" hava lítið og einki við veruligt frælsi at gera. Vit síggja og hoyra hvønn dag um sokallað suveren lond ella fullveldi, har íbúgvarnir í landinum als ikki eru frælsir. Fyri mær merkir veruligt frælsi tað, at tjóðin hevur frælsi. Hvat er so tjóðin? Tað eru vit, sum her búleikast og virka. Tað eru vit, fólkið - menniskjuni. Vit skulu m.a. hava frælsi til: At fáa okkum góða útbúgving. At seta okkum í búgv og geva okkara familju eitt trygt og gott lív. At fáa eitt gott starv og møguleikar fyri at arbeiða okkum upp. At hava møguleika og karmarnar til at skapa okkara egnu eydnu.” [2]
Sambandsfólkini vunnu fólkatingsvalið, og kanska vunnu sambandsfólkini eisini definitiónsrættin á hugtakið “frælsi” – fyri hesaferð. Onkursvegna eru konkretu frælsisdømini, ið sambandsvongurin sipar til, lættari at skilja enn heldur abstrakta frælsið, ið loysingarvongurin sipar til. Harvið ikki sagt, at einki hald er í tí, ið loysingarfólkini siga, men sannleikin er, at frælsi bæði kann vinnast við einari loysingarstrategi og við einari sambandsstrategi. Við loysingarstrategiini vinna vit ymiskar møguleikar sum ST-limaskap og OL-limaskap. Við sambandsstrategiini vinna vit m.a. blokkstuðulin, ið skapar fíggjarligan møguleika fyri nógvum tryggum, almennum arbeiðsplássum í Føroyum.
Uttan iva kundu Føroyar klárað seg á egnum beinum, tí vit tá vórðu noydd at skapa okkara egnu møguleikar. Men tað er helst trupult at sannføra fólk um at hetta fer at henda, serliga tá ríkisfelagsskapurin fyri nógv ikki kennist serliga undirkúgandi, men heldur man kennast frælsistryggjandi.
Mær tykist, at loysingarfólk mugu ásanna, at frælsið hjá einstaklingunum og húsarhaldunum kanska hevur størri týðning enn frælsið hjá okkum sum “tjóð”, ikki minst tí føroyska tjóðin nærum er vorðin synonym við ekstremt høgar skattir og harvið lægri búskaparligt einstaklingafrælsi. Uttan blokkstuðul ganga nógv fólk út frá, at skatturin verður uppaftur hægri og at frælsið harvið verður uppaftur meiri skert enn tað longu er. Umframt hetta kann eisini spyrjast um formliga fullveldisfrælsið veruliga gevur stórvegis reelt frælsi, serliga í einari tíð, har lond hava lyndi at tengja seg saman fyri at standa sterkari í altjóða høpi. Hesir statir ásanna, at hvør sær verða teir ignoreraðir, men saman verða teir hoyrdir.
Nakrar niðurstøður um frælsi
Vit hava hugt eftir nøkrum dømum, ið vísa hvussu paradoksalt frælsishugtakið er. Har eru ymiskir lærdómar vit kunnu taka við okkum, millum annað hesir:
· Frælsi er subjektivt og ymiskar lívsumstøður skapa ymiskar frælsisfatanir. Øll ynskja ikki tað sama, og harvið er tað ymiskt hvørjir møguleikar verða uppfataðir sum frælsi.
· Frælsi er nær skilt við eyðnusemi. Frælsi snýr seg sum oftast um at hava møguleikan at liva eitt eyðnuríkt lív. Men eisini eyðnuhugtakið er sera subjektivt, og eitt einfalt og trygt lív vil vera eyðna fyri summi, meðan onnur hava størri tørv á at “royna sínar veingir”.
· Frælsi kann eisini kennast sum ein mótsetningur til eyðnu. Frælsi inniber valmøguleikar, men hevur man ikki hug at velja, kann frælsi kennast sum ein byrða.
· Ymisk sløg av frælsi kunnu saktans vera mótstríðandi. T.d. er frælsið hjá vinnulívsmanninum beinleiðis mótstríðandi við frælsið hjá arbeiðsmanninum.
· Frælsi vil ofta vera gott til eitt víst, men fer man ov langt, kann frælsið enda í ófrælsi. Socialisma kann skapa nakrar møguleikar og harvið eitt økt netto-frælsi, men víðgongd socialisma endar við at kollektivisera so nógv, at vit fáa eitt minni netto-frælsi.
· Formligt frælsi er ikki altíð tað sama sum reelt frælsi. Man kann saktans hava frælsi á pappírinum, men framvegis hava sera avmarkaðar møguleikar. Hetta er eisini galdandi fyri statir.
Sámal Matras Kristiansen,
samfelagsfrøðingur


text:
síðsti dystur, og móttøka í bygdahúsinum
Í morgin, leygardagin 7. okt., spæla 1.deild kvinnur ársins seinasta dyst í landskappingini.
Dysturin verður spældur móti KÍ í Hólmanum á Eiði kl. 12.30.
Undan dystinum er felagsliðið tvey stig á odda í landskappingini, tað vil siga, at spæla tær javnt ella vinna, verða tær føroyameistarar leygardagin.
Líkamikið úrslitið av dystinum, verður høvi at heilsa uppá liðið í bygdahúsinum á Strondum millum kl. 16 og 18.
Suppa, kaffi og annað gott verður at fáa.
Øll eru hjartaliga vælkomin!
Vónandi síggja vit nógvar EB/Streymur/Skála fjepparar við vøllin á Eiði kl. 12.30 og í bygdahúsinum kl. 16.
Eb/Streymur/Skála


text:
Góðu næmingar og foreldur/avvarandi.
Vegna jarðarferð er eingin skúlagongd hósdagin 1. februar 2018.
Fyrstilærarin
Góðu næmingar og foreldur/avvarandi!
Í morgin, týsdagin 30. januar, endar skúladagurin kl 11:30.
Vinarliga
Jákup av Skarði
Góðu næmingar og foreldur/avvarandi
Leygardagsskúlin er fluttur til leygardagin 3. mars 2018.
Jákup av Skarði, fyrstilærari
Góðu næmingar, foreldur og avvarandi!
Vælkomin í Nólsoyar skúla,
hóskvøldið 18. jan. 2018,
kl. 19:00
Forskúlatilboðið er eisini komandi ár og vilja vit fegin umrøða skipanina við tykkum.
Innskrivingin til 1. flokk er á netinum, men vit vilja tó lata næmingarnar sleppa at møta hesa løtuna í skúlanum, sum áður.
Við ynskjum um gott skúlaár 2018/2019.
Lærarar og fyrstilærari
Talgild innskriving til 1. flokk er her
Innskriving til forskúlalíknandi tilboðið fer fram við at ringja til fyrstalæraran á tlf. 217001.
Frágreiðing, m.a. “remi”, “framlop við finnu” og “at leypa um borg”:


text:
Lívsleiðin
Lýsir væl støðuna hjá øllum fólkum í síni heild, frá tí tey verða fødd til 3. aldurin, og at enda til deyðin okkum skilir.
Tað er veruliga tørvur á at fólk hugsa sjálvstøðugt, og ikki bara líta á málsviðgerðirnar, sum hava til endamáls, fyrst og fremst at tæna teimum fyritøkum tey arbeiða fyri.
Ætlanin við Lívsleiðini er at vegleiða og koma við ráðum um lívsins viðurskiftir sum hava týdning fyri fyri tey ymsu fólkini, sum leita eftir leiðbeining og góðum ráðum.
Á VINSTRU SÍÐU ber til at fáa kunning við at trýst á tey evnir tit halda hevur tín serstaka áhuga.
Góða eydnu. Hava tit viðmerkingar frætta vit fegin.


text:
- Tíðindi, mentan og ítróttur
- Mugu stevna, um teir vilja hava endurgjald
Tak niður
Vilja hummarafiskimenninir hava endurgjald, tí alivinnan trokar teir burtur av hummaraleiðunum, so mugu teir stevna eftir endurgjaldinum.
Tað sigur Poul Michelsen, landsstýrismaður, nú hummarafiskimenninir hava gjørt upp, at teir í hesari øldini hava mist næstan 50 milliónir kr., tí alivinnan legst á alsamt fleiri hummaraleiðir.
- Eg dugi illa at fyristilla mær, at teir hava roknað við, at eg fari at útskriva ein kekk uppá 50 milliónir krónur, tí tað geri ikki, sigur landstýrismaðurin í vinnumálum, Poul Michelsen
Í hoyringarskrivi til Vinnunevndina siga hummarafiskimenninir, at alivinnan trokar teir burtur frá alsamt fleiri hummaraleiðum, og at teir bert í hesi øldini hava mist úrtøku, sum svarar til næstan 50 milliónir krónur.
Og fiskiskapurin av hummara minkar við trimum milliónum krónum um árið, sigur Hummarafelagið.
Nýggja alilógin sum í løtuni er til viðgerðar í løgtinginum, kann betra um møguleikarnar hjá hummarafiskimonnunum, heldur Poul Michelsen, landsstýrismaður.
Hoyr innslagið omanfyri.
Sí eisini


text:
09. Des 2014
Cecilia Eysturdal frá Ægir svam tiðina 9:01.74 í 800 frí. Tað er ein flott betring av hennara bestu tíð á 9:05.08, og ikki so langt frá føroyska metinum hjá Monu Simonsen á 8:58.61.Tað hjálpir altíð at venja hart og nú manglar bara 2...
03. Nov 2014
Signhild Joensen úr Ægir setti í vikuskiftinum nýtt føroyskt juniormet í 200 metra ryggsvimjing, við at svimja teinin uppá 2:19.80. Birita Debes átti juniormetið á 2:20.20 frá Føroyameistarastevnuni 2011. Og Signhild hevur samstundis svomið seg til silvurnál við stjørnu. ...
08. Okt 2014
Kappingin í Klaksvík hetta vikuskifti, var nakað serligt. Sum sæðst á myndini, høvdu vit bert kvinnur við á liðnum. Okkara einasti maður, Alvi Hjelm, var burturstaddur. Men tær kláraðu seg allar væl og lagið var gott :) Hetta var ein avslappandi kapping fyri Petur...
08. Okt 2014
Okkara ungu damur einaráðandi í 4x200 metrar frí, og slógu føroyskt met við næstan 9 sekundum.Ægir kvinnurnar megnaðu at sláa tað gamla føroyaska metið, sum var 8.47.37 til 8.38.58 í 4x200 metrar frí og høvdu tær svomu eitt sindur skjótari, so høvdu tær eisini...


text:
Jens Hákun Leo
21.04.2017 - 07:25
Ítróttur > Ítróttur > Fótbóltur
Tað er í dag, at lutakastið til hálvfinalurnar í ávikavist Champions League og Europa League stendur á skránni.
Kl. 11 er lutakastið til Champions League hálvfinalurnar á skránni. Real Madrid, Atletico Madrid, AS Monaco og Juventus eru við í Champions League lutakastinum.
Lutakastið til Europa League hálvfinalurnar fer fram beint eftir tað til Champions League hálvfinalurnar. Tað byrjar kl. 12. Manchester United, Ajax Amsterdam, Lyon og Celta Vigo eru við í Europa League lutakastinum.
Lutakastini bæði fara fram í Nyon í Sveits.
Tað var annars almikil dramatikkur í fjórðingsfinalunum í Europa League í gjárkvøldið, og í trimum av teimum fýra fjórðingsfinalunum mátti longd leiktíð til fyri at finna eina avgerð.
Á Old Trafford vann Manchester United 2-1 og 3-2 samanlagt á Anderlecht eftir longda leiktíð, meðan Ajax Amsterdam á útivølli ímóti Schalke 04 tapti 2-3, men kom víðari við 4-3 samanlagt, eftir longda leiktíð.
Lyon í sínum lag tapti 1-2 ímóti Besiktas i Turkalandi eftir longda leiktíð, men vann síðan ta eftirfylgjandi brotssparkskappingina.
Celta Vigo leikti í tí síðsta dystinum í gjárkvøldið javnt 1-1 á útivølli ímóti Genk og kom víðari við 4-3 samanlagt.


text:
Landslagið og náttúran í Suðuramerika, sum er fjórðstørsti heimspartur, eru ógvuliga fjølbroytt. Um 60% av heimspartinum eru grasfløtur. Fram við vesturstrondini eru tey høgu Andesfjøllini, og ímillum havið og fjøllini er long smøl oyðimørk, nevnd Atacamaoyðimørk. Í útnyrðingspartinum vaksa tropiskir regnskógir um ovurstórar víddir.
Størsti regnskógur í heiminum er í tí ovurstóru Amasonlægdini við Amasoná, sum er longsta á í Suðuramerika. Úr keldunum langt uppi í kavataktu Andesfjøllum í Peru rennur hon 6.439 km ígjøgnum Peru og Brasil og út í Atlantshav. Amasoná er eisini heimsins størsta á. Ósin er so breiður, at ikki sæst av øðrum áarbakka og yvirum á hin, og so nógv vatn rennur í havið, at sjógvurin er sum ósavatn einar 180 km úr landi.
Andesfjøll eru heimsins longsti fjallaryggur (7.250 km) og fara suður ígjøgnum alt Suðuramerika. Nógvastaðni eru tindarnir 6.000 m høgir. Fjøllini vórðu til, tá ið tvær meginlandaplátur stoyttu saman. Pláturnar flyta seg enn, og tí eru javnan jarðskjálvti og eldgos í Andesfjøllum og fram við teimum. Slóknaða gosfjallið Aconcagua, 6. 960 m, er hægsta fjall í Andesfjøllum og í øllum Suðuramerika. 3.821 m uppi í Andesfjøllum, á markinum ímillum Peru og Bolivia, er Titicacavatn; so høgt uppi ber ikki til at sigla við stórum førum nakra aðrastaðni í heiminum.
Andesfjøll hava stóra ávirkan á veðurlagið í Suðuramerika. Lýggj, slavin luft rekur inn yvir landið uttan av Atlantshavi og ímóti fjøllunum. Har kólnar hon, og vætan í luftini verður til regn. Í líðunum vestanfyri er beint tvørtur ímóti. Her blæsur luft vestan úr Kyrrahavi tvørtur um kalda Humboltstreymin, áðrenn hon kemur inn ímóti landi, har hon kólnar og verður til stórar tokubakkar.
Flogið á Andeskondorinum er 3 m. Á stóru veingjum sínum sveimar hann høgt uppiyvir fjallatindunum og skimast eftir onkrum at eta.
Í miðjum Argentina og í pørtum í grannalandinum Paraguai er óføra vítt flatnalandslag, 650.000 km2 til støddar, sum eitur Pampas. Vesturpampas er turt og oyðimarkarkent, men í eystara parti er nógv avfall. Pampaslendið er búskaparligi kjarnin í Argentina. Stór sláturneytafylgi ganga á biti á fløtunum, aðrastaðni er lendið velt, og týdningarmesta grøðin er hveiti, mais og bønir.
Syðst í heimspartinum er stórur, turrur og vindbardur háslætti nevndur Patagonia. Lítið fólk býr har, men við áirnar Colorado og Negros eru nakrir fáir stórir seyðagarðar ímillum bøndurnar eru fólk, sum talað valisiskt, tí at forfedrar teirra komu hagar úr Wales í 1860-árunum. Í Norðurpatagonia er lendið oyðimarkarkent við lágum runnavøkstri. Syðri er kaldari, turrari og berligari og lítil og eingin gróður.
Málið, søgan og mentanin í Miðamerika og Suðuramerika hava sum heild røtur aftur í hjálandatíðina. Til 1492, tá ið Kristoffur Kolumbus kom til Bahamaoyggjar, búðu bara indiánar í hesum parti í heiminum. Men eftir tað fóru fólk úr Spania og Portugal at búseta seg har í stórum tali, og nógvir afrikanar vórðu fluttir hagar úr Afrika sum trælir, helst til Karibia og Brasil. Í Karibia settu eisini mangir onglendingar, fraklendingar og niðurlendingar búgv. Tí er fólkið í hesum heimsparti nógv blandað. Spanskt er vanligasta málið í meginlandinum, saman við portugisiskum í Brasil. Í Karibia eru enskt og franskt vanligari, og í Surinam er almenna málið niðurlenskt.
Fyrst í 16. øld fóru Spania og Portugal at taka sær hjálond í Miðamerika og Suðuramerika. Bæði londini sendu eisini trúboðarar at umvenda upprunafólkið til katólska trúgv. Spania tók stórar partar av meginlandinum, men Brasil, sum Portugal legði undir seg, gjørdist størsta landið og sterkast búskaparliga. Enn á døgum eru flestir suðuramerikanarar katolikkar.
Indiánarnir, ið kunnu lesa søgu sína aftur til indiánsk fólkasløg, sum búðu í Miðamerika og Suðuramerika, áðrenn niðursetufólkini úr Evropa komu hagar, eru nú bara 2% av fólkinum. Næststørsti fólkabólkurin eru fólk ættað frá afrikonsku trælunum, tey flestu búgva í Brasil og í Karibia. Í næstan øllum londum á meginlandinum eru fólk, sum eru blandað við indiánar og evropear, í meiriluta. Tey verða kallað mestitsar.
Sløk hundrað ár eftir, at spaniamenn komu til Suðuramerika, vóru 90% av indiánska fólkinum deyð. Høvuðsatvoldin var sjúkur, ið evropearar bóru við sær, til dømis pokur og meslingar. Indiánarnir høvdu ikki íborið mótstøðuføri ímóti hesum sjúkum, og teir flestu, ið vórðu smittaðir, doyðu. Nú á døgum eru indiánarnir í minniluta allastaðni uttan í Guatemala, har mangir mayaindiánar enn búgva í hálendinum, og á Andesháslættanum í Bolivia, har eftirkomarar inkafólksins búgva.
Flestu lond í Miðamerika og Suðuramerika hava ovurstóra uttanlandsskuld. Brasil er eitt av hesum londum, men skuldin er lutfalsliga lítil borin saman við inntøkurnar. Nikaragua skyldar nógv minni, men skuldin er átta ferðir so stór sum tjóðarinntøkan.
Í 20. øld vaks fólktalið nógv í heimspartinum, helst í Brasil og londunum fyri norðan. Men í flestu londunum lækkar burðartalið nú. Men av tí at stórur partur av fólkinum eru ungfólk, og at fleiri børn koma undan, av tí at heilsuviðurskiftini batna, veksur fólkatalið alsamt. Í 1990-árunum vaks fólkatalið í Mið-og Suðuramerika við uml. 80 milliónum.
Næstan tríggir av fyra suðuramerikanarum búgva í býum. Í summum londum, m.a. Kili og Uruguai, býr ein triðingur av fólkinum í høvuðsstaðnum. Mong hava verið noydd ay rýma av bygdini undan fátækadømi og arbeiðsloysi og búgva nú í ovfólkaðum, skirvisligum býlingum, sum vaksa skjótt í útryðjunum á stórbýunum.
Á øllum meginlandinum eru ovurstórir garðar, ið hava ógvuliga stór seyða- og neytafylgi og stórar lundir við sukurrørum og bananum. Útlendsk feløg ella nakrar fáar, ovurríkar familjur eiga hesar stórgarðar. Tó er øðrvísi í Kuba, har eigur stjórnin stórgarðarnar.
Flestu bøndur í hesum heimsparti eiga so lítið av jørð, at teir valla kunnu breyðføða fleiri enn tvey, trý fólk. Teir velta ein lítlanjarðarteig, og hava nøkur fá húsdýr, t.d. hønur og svín. Av tí at garðurin kann ikki føða alt húskið, mega nøkur teirra flyta heiman at fáa sær arbeiði
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.


text:
Melda til her: https://www.atgongumerki.fo/fif/
Mannfólkarenning er gott høvi hjá vinmonnum, arbeiðsplássum, ítróttafólki og øllum møguligum monnum at dyrka seg sjálvar, og ikki minst, bjóða øðrum av sum einstaklingur ella sum lið.
Ársins mannfólkarenning verður 14. apríl, – vit byrja kl. 13.00. Runnið verður 5 kilometrar og í Sandágerði er forðabreyt gjørd, so ein kann blíva vátur og skitin.
Vit halda til úti við Sandá hjá Føroya Bjór, so runnið verður í kallmansligum umhvørvi. Talan er bæði um kapping fyri lið og einstaklingar.
Melda til á https://www.atgongumerki.fo/fif/
Sum lið, krevst at tríggir menn, ið hava melda til sum einstaklingar, gera vart við at teir eru eitt lið tá teir heinta startnummar.
Tað kostar ikki eyka at luttaka sum lið.
Kappast verður í bólkunum
Kostnaður er 100,00 kr fyri hvønn luttakara.
Tá komið er á mál verður okkurt gott at eta og drekka, Ørvaroddar grilla og Føroya Bjór bjóðar okkurt leskiligt.
Wenzel sýnir framm mannfólkabilar frá Volvo og Ford og DJ fer at diska mannfólkatónar.
Lutakast verður millum luttakarar um vinningar frá Føroya Bjór, Føroya Gassølu og Wenzel.
Tilmelding á https://www.atgongumerki.fo/fif/ ella á staðnum frá kl. 11:00-13:00.
Teir fyrstu 200 ið melda til fáa ókeypis blusu.
Stuðlar: Føroya Bjór, Føroya Gassøla, Wenzel, Niels L. Arge, Sport 24 og Articon


text:
Bˇkin Hagar og Seyamark, sum kom ˙t Ý 2001, hevur veri sera vŠl umtˇkt og nˇgv br˙kt bŠi av seyamonnum og fˇlki sum annars hava ßhuga fyri seyi og landb˙naa Ý heila tiki.
Ta vˇru Jˇannes Dalsgaard, tßverandi stjˇri ß F°roya Jararrß og Eyv°r ß Vßli, fulltr˙i ß tßverandi F°roya Jararrß, n˙ B˙naarstovuni, sum saman vi Kßra Thorsteinsson l°gdu arbeii til rŠttis.
Hesi somu er n˙ farin undir ein nřggja ˙tgßvu av bˇkini, sum fyrst og fremst snřr seg um dagf°ringar av verandi bˇk, men eisini at vÝka um innihaldi Ý bˇkini.
VŠnta verur, at bˇkin kemur ˙t Ý seinnu helvt av 2007.
Hava tit broytingar, sum tit meta eiga at koma vi Ý nřggju ˙tgßvuna, so skriva vinarligast til karithor@post.olivant.fo
ella senda vi vanligum posti til Kßri Thorsteinsson, Niari Vegur 12, FO-660 S°ldarfj°rur.


text:
HSF: U-17 í kapping í Svøríki
ítróttur03-07-2017 - 14:48 - Jóanis Nielsen
U17 landsliðið hjá dreingjum luttekur um dagarnar í European Open. Kappingin er í svenska býnum Gøteborg.
16 lond eru við. Føroyar eru í bólki við Svøríki, Estlandi og Slovakia. Tveir dystir eru í dag. Fyrri er móti Svøríki klokkan 13:00 og seinni er móti Slovakia klokkan 19:30. Í morgin skulu dreingirnir royna seg móti Estlandi. Tann dysturin byrjar klokkan 14:00.
Tvey tey fremstu liðini úr hvørjum bólki koma víðari til millumrundurnar, ið eru mikudagin. Sjálv finalan er fríggjakvøldið, í stásiligu høllini Gøteborg Scandinavium, sum millum annað hýsti EM hjá kvinnum í 2016.
Teir, sum eru úttiknir til landsliðið eru:
Andri Kristiansson Hansen, STÌF
Hendrikur Davidsen, VÍF
Jón á Argjaboða, Neistin
Rókur Holm Joensen, Neistin
Johannes Bjørgvin, Neistin
Tróndur Mikkelsen, Neistin
Gilli Sjúrðarson Holm, Neistin
Dánjal Ragnarson, Neistin
Jónas Rasmussen, Neistin
Martin Danielsen, Tjaldur
Sakaris Aviana Sakarisson, H71
Andras Klein, H71
Jóan Pauli Patursson, Kyndil
Jann Rói Torfinnsson, Kyndil
Hørður Lognberg, ÍA
Høgni Fríðuson Gaard, Skjern
Venjarar eru Christoffur Gert Nielsen og Mark Lausen-Marcher.
Leiksskráin og støður fyri kappingina síggjast her:
http://www.eurohandball.com/…/men/…/round/1/Final+Tournament


text:
Leitar tú eftir einari sunnari og lekkrari morgun- og ella millummáltíð, so hevur Raska vøruna til tín. Súrgað mjólk er ikki ein nýggj vøra hjá Rasku, men hon er nú broytt í innihaldi og somuleiðis er pakkningurin spildur nýggjur.
Acidophilus er gott fyri immunverjuna
Mjólkasýrubakteriur av slagnum Lactobacillus acidophilus, sum eru í ávísum súrmjólkavørum styrkja um órinsverjuna soleiðis, at kroppurin lættari klárar at berjast í móti einari virusígerð.
Serliga eru tað børn og eldri fólk ið dagliga fáa mjólkasýrubakteriur, sum verða vard í móti loftvegis ígerðarsjúkum sum influensu og forkølilsi.
Tað er Gudrun Weiss frá háskúlanum í Keypmannahavn, sum hevur loyst hesa gátu. Hon sigur, at tey eru komin fram til hvussu bakteriurnar heilt nágreiniliga styrkja um immunverju kyknurnar. Hon metir at man í framtíðini kann geva sjúklingum eina skjóta og góða viðgerð t.d í móti influensu. Hetta fer at gera at sjúkradagarnar kunnu styttast hjá fólki.
Tað er ikki neyðugt at velja Lættimjólkina við D-vitamin frá, tí at tú ikki veist hvussu tú skalt fyrihalda teg. Niðanfyri kanst tú kanna eftir hvussu stór mongd av D-vitamin er viðmæld til tín.
Hvussu tryggja vit okkum ríkiligt av d-vitamin virði
Fyrst og fremst fáa vit D-vitamin frá sólini, tá hon skínur á húðina hjá okkum. Vit í norðurlondum eru í eini serstøðu, tí sólin stendur so lágt um veturin, og tískil gevur sólin okkum ikki nóg mikið av UVB strálum.
Tað er týdningarmikið at vit eru úti í sólarljósi um summarið, men tær UVB strálurnar vit fáa í Føroyum nøkta ikki tørvum hjá okkum ígjøgnum veturin.
Hvussu nógv +D skal eg hava
Pál Weihe, serlækni, hevur kannað føroyingar í nógv ár eftirhondini, og tað vísir seg at millum 50-66 % av føroyingum hava ov lágt D-vitamin virði í blóðinum. Talan er bæði um vaksin og børn. Tá vit máta virðið í blóðinum tosa vit um nanomol. Tá vit tosa um tað D-vitamin ískoyti brúka vit forteknið µg, sum mát fyri nøgdini.
Tilmælini viðvíkjandi D-vitamin eru, at vaksin og børn ið eru eldri enn 11 ár skulu hava eitt dagligt nanomol virði á 50. Tíverri vísa kanningarnar at 25 % av føroyingum hava eitt virði, sum einans er 25. Vit skulu eisini ansa eftir at virðið ikki verður ov høgt, men tá skal tað verða hægri enn 125 nanomol. Hetta er nærum ógjørtligt, men sjálvsagt ber tað til.
Niðanfyri standa tilmælini sum danska heilsumálaráðið hevur gjørt, og somuleiðis er hetta tað sum vit halda okkum til í Føroyum.
Vaksin og børn eldri enn 2 ár skulu í grundini syrgja fyri at fáa nóg mikið av D-vitamin. Men hvat er nóg mikið? Í grundini eru eingin beinleiðis tilmæli til hendan aldursbólkin, men miða vit hvønn dag í móti at fáa millum 10-20 µg, so eru vit eftir øllum at døma ikki í vanda fyri at fáa ov lítið
Tú kanst eta teg til røttu mongd av D-vitamin
Vit fáa eisini D-vitamin úr feitum fiski (makreli, sild, laksi osv), men tað vísir seg at føroyingar í nógv størri mun eta soltnan fisk.
Smør, margarin, egg og mjólk eru eisini ein góð kelda, so tí er tað eisini skilagott at drekka D-vitamin lættimjólk frá Rasku.
Hvussu nógva mjólk við D-vitamin ískoyti kann eg drekka
Í einum mjólkapakka eru 10 µg, og tískil svarar eitt glas av mjólk sum er 2 dl til 20 % av tí sum verður viðmælt at fáa hvønn dag.
Tað vil siga tú uttan stúran kanst drekka 1 L av Lættimjólk við D-vitamin um dagin. Dámar tær væl mjólk, og drekkur 0,5 L um dagin, so svarar tað til 5 µg, og tá hevur tú fingið 50 % av tí sum tilmælt er at fáa.
Ein kúgv er rættiliga snild. Hon kann umseta grasið hon etur, sum ikki er mannaføði til mjólk, ið kemur úr júgrinum.
Eftir røttum hevði kúgvin uppiborið heiðursmerki fyri sína góða tænstu fyri okkum menniskju. Seinastu árini hava vit sæð eitt rák við ymiskum mytum, um hví vit ikki skulu drekka kúgvamjólk. Ein myta sigur tildømis, at menniskju ikki skulu drekka laktosu (mjólkasukur), tí at okkara kroppur ikki er gjørdur at bróta tað niður.
Veruleikin er at vit menniskju hava drukkið mjólkasukur síðani steinaldurin. Tískil eru okkara tarmar (gjøgnum arvafrøðiligt úrbregi) mentir at sodna og brenna mat sum inniheldur mjólk.
Mjólkvøra er ikki farlig - heldur hinvegin
Granskarar í Danmark hava kannað vísindagransking, sum er gjørd innan mjólk og mjólkavørur sum heild. Teir hava kannað, um tað er sunt ella vandamikið fyri okkara heilsu at drekka mjólk ella eta mjólkvørur. Teir komu fram til at mjólk og mjólkavørur ikki gera okkum nakran skaða.
Hinvegin komu teir fram til at mjólk og mjólkavørur kunnu minka um vandan fyri hjarta-kar sjúkum, heilabløðing og krabba. Hetta eru bert nøkur av dømunum, sum kanningin kom fram til.
Vit mugu fáa nokk av Kalsium
Fyri at varðveita eina sunna og sterka beinagrind, er tað umráðandi at vit fáa tey neyðugu føðsluevnini í okkum.
Kalsium (kálkur) er sera umráðandi, um vit ynskja eina sterka beinagrind, sum skal bera okkum gjøgnum eitt langt og gott lív.
Umleið 1 kg av kropsvektini hjá einum frískum persóni, er Kalsium, og av hesum er bróðurparturin at finna í sjálvari beinagrindini.
Tað eru ikki bert tey sum standa í vøkstri, sum skulu hava kálk til beinagrindina. Tað er altavgerandi at beinagrindin verður styrkt óansæð, um tú ert ungur, eldri ella tilkomin.
Umframt at Kalsium er at finna í mjólk, so eru brokkoli, bønir, fullkornsvørur, nøtur og lítil feitur fiskur eisini góðar keldur til eitt høgt kalsium innihald.
D-vitamin neyðug fyri Kalsium
Um kroppurin skal upptaka kalsium, er neyðugt at tú fært nóg høgt virði av D-vitamin í kroppin. Hevur tú eitt lágt virði av D-vitamin í kroppinum, og roynir at geva kroppinum kalsium, so er alt stríðið til onga nyttu. Tað er trupult at upptaka kalsium, um tú manglar D-vitamin.
Tað er eingin grund at stúra fyri kúgvamjólkini, tí okkara góða mjólk frá Rasku er góð fyri teg. Og umvegis lættimjólkina við D-vitamin kanst tú tryggja tær betur møguleika at upptaka kalsium í kroppinum.
@Kelda: Videnskab.dk
Ert tú fjeppari av vælumtókta jogurtinum við súrepla, reyðrót og lime smakki, so fært nú eisini møguleikan at njóta tað sum eina "tak við" vøru.
Smájogurtini hjá okkum eru 150 gr av leskiligum jogurti við lok og skeið, sum ger tað sera einfalt at hava við sær í gerandisdegnum.
Síðani vit settu litursjogurtið í framleiðslu við fríska og lekkra súra smakkinum kunnu vit bert staðfesta, at kundin hevur tikið ómetaliga væl í móti øðrvísi jogurtinum.
Vit vóna at smájogurtið verður eins væl móttikið, sum 1 liturs jogurtið. Súrepli,reyðrót og lime er møguligt at keypa í handlunum í komandi viku.
Grønmetis jogurtið er eitt lættijogurt, ið inniheldur einans 65 kkal pr 100g. Eisini hevur jogurtið eitt høgt protein innihald heili 5,2 g pr 100 g, eingi tilgjørd søtingarevni eru í jogurtinum og einans 5% av tilsettum sukri og 0,1g fiti er í pr 100 g.
Orsøkin til at vit hava valt at broyta hesa vøru er, at fleiri av okkara brúkarum, hava víst á sítt ynski um eina máltíð við nógvum proteinum í. Fleiri hava víst á, at tey dáma væl Hvítan frá MBM og halda at hann nøktar tørvin hjá teimum, ið mun til eina proteinríka máltíð.
Vit hava tí avgjørt at royna Hvítan sum eina ”tak við” vøru við at koyra hann í eitt minni bikar og seta eina skeið á. Í mun til áður, kemur hann eisini við einum nýggjum smakki, Hinber, Sólber og Bláber og so tann góði gamli reini, sum tit øll nokk kenna. Hvíti Hinber, Sólber og Bláber inniheldur 10 g protein pr. bikar og tann reini inniheldur 11 g pr. bikar.
Hetta gevur brúkaranum møguleika at eta Hvíta, sum eina millummáltíð líkamikið hvar hann er.
Filmur av fitt kann síggjast HER
Tá ið tú hevur rørt teg, brúkar kroppurin protein at gera nýggjan vevnað og at endurskapa vøddar við. Mjólkaprotein eru serliga dygdargóð, tí lívfrøðiliga virðið er so stórt. Tað merkir, at í mjólkaproteinum eru allar tær týdningarmiklu aminosýrurnar, sum kroppinum tørvar, og at mjólkaprotein sodnar væl, so at kroppurin fær gjørt gagn úr teimum.
Soyamjólk, rísmjólk, havramjólk og mandlumjólk. Tú hevur kanska sæð fleiri av hesum drykkunum í matvøruhandlunum. Summi brúka teir ístaðin fyri vanliga mjólk, og ofta verður heitið mjólk brúkt um teir.
Men tað er vert at geva gætur, at hesir drykkirnir onki hava við mjólk at gera. Teir mangla fleiri av føðsluevnunum, sum er í vanligu neytamjólkini, m.a. kalsium (kálk) sum er avgerandi fyri at menna eina sunna og sterka beinagrind.
Eisini onnur týdningarmikil føðsluevni eru í neytamjólk, eitt nú B12, riboflavin (B2), fosfor, jod, kalium og protein.
Summir framleiðarar koyra kálk í plantudrykkin, áðrenn hann kemur í handlarnar, men kortini mangla tey mongu, góðu føðsluevnini, sum eru í vanligu mjólkini.
Soyadrykkur
Í soyadrykki er lítið av kalsium og vitaminum sammett við vanliga mjólk. Mongdin av proteini er nøkulunda tann sama, men góðskan á proteininum í mjólk er betur enn í soyadrykki.
Í soya eru isoflavonir sum eru evnir, ið minna um østrogen. Enn er óvist, hvat árin hesi evni kunnu hava á smá børn. Tí verður mælt frá, at børn yngri enn 2 ár drekka sojadrykk.
Rís- & havradrykkur
Tað er eitt sindur meira av kalsium í rís- og havradrykki enn í soyadrykki, men framvegis nógv minni enn í ordiligari mjólk. Drykkurin hevur nógva kolvætu og lítið av proteinum. Í rísdrykki eru smáar mongdir av eiturevninum, arsen, og tí skulu smá børn ikki hava ov nógv av rísdrykki og rískeks.
Mandludrykkur
Í mandludrykki er sera lítið kalsium og rættiliga nógv fiti. Talan er um ómettaða fiti, sum sambært almennu kosttilráðingunum er betri enn mettað fiti. Men taka vit tey løttu sløgini av vanligari mjólk og sammeta við mandlumjólk, so er innihaldið av mettaðari fiti nøkulunda tað sama.
Plantudrykkir úr soya, rísi, havru og mandlum hava ongar B12-vitaminir. Tað hevur vanliga neytamjólkin. Kanningar vísa, at serliga veganarar og vegetarar eru í vanda fyri at fáa B12-vitamintrot. Royndir vísa, at upp í móti 50% av vegetarum hava trot á B12-vitaminum. Einasta natúrliga kelda til B12-vitaminir er matur av djórum, eitt nú kjøt, egg og mjólkarúrdráttir.
Ein annar trupulleiki við summum plantudrykkum er, at har er nógv sukur koyrt í.
Kelda: www.maelken.dk
Tað kann loysa seg at hava góðan ost, jogurt og mjólk í køliskápinum, um tú vilt halda baðivektina á einum nøkulunda skilagóðum stað. Ábendingar eru um, at mjólkarúrdráttir hava positivt árin á vekt, blóðtrýst og fitiprosent.
Ein kanning, sum granskarar á University College í Dublin hava gjørt, vísir at fólk sum eta nógvan ost og aðrar mjólkarúrdráttir, hava lættari við at halda vektina enn onnur. Granskararnir kannaðu 1500 fólk í aldrinum 18 til 90 ár.
Niðurstøðan var, at tey sum ótu mest ost, jogurt og mjólk, vóru eisini tey, sum høvdu lægst BMI, minst fitiprosent, lægst blóðtrýst og vóru kløn um miðjuna.
Granskararnir kannaðu eisini ávirkanina á kolesterolið og funnu fram til, at tey, sum ótu soltnar matvørur, høvdu lyndi til at hava hægri kolesterol enn tey, sum høvdu eina meira feita matarskrá við eitt nú osti.
Heilsumyndugleikar hava annars seinastu nógvu árini mælt fólki til at avmarka átið av mettaðum feitti – sum m.a. finst í osti - fyri at halda kolesterolinum niðri. Høgt kolesterol verður mett at økja um vandan fyri hjartasjúkum og hjartatilburðum.
Men hendan kanningin saman við øðrum kanningum, sum eru gjørdar seinastu tíðina, bendir á, at mettað fiti í osti økir ikki um kolesterolið orsakað av serligu samansetingini av føðsluevnum, sum eru í osti.
http://www.ucd.ie/newsandopinion/news/2017/mar/13/eatinglotsofcheesedoesnotraisecholesterol/
Tær nýtist ikki at halda teg frá mettaðum feitti og salti í matinum. Hinvegin skalt tú ansa eftir mati við nógvari kolvætu, til dømis sukur, pasta og breyð.
Tað sigur kendi hjartagranskarin, Salim Yusuf. Hann sigur, at kostráðini seinastu áratíggjuni um at mæla fólki frá at eta feitt og salt, eru skeiv og eisini beinleiðis skaðilig.
Salim Yusuf er ikki ein og hvør, skrivar danska blaðið Politiken. Hann hevur seinastu nógvu árini verið ein av mest endurgivnu hartagranskarum í heiminum, og til ársskiftið var hann forseti fyri World Heart Federation, ið samstarvar nógv við ST.
Yusuf legði herfyri nøkur úrslit fram á ráðstevnuni Cardiology Update 2017. Úrslitini eru úr eini kanning, sum fevnir um yvir 200.000 fólk. Kanningin er ikki almannakunngjørd enn, men niðurstøðan í henni er, at tað er kolvætan, sum er tann stóri syndarin - og ikki feittið.
Í kanningini fann Yusuf fram til, at fólk sum ótu lítið av feitti, vóru í størri vanda fyri at fáa hjartasjúkur.
-Vit høvdu eitt stórt yvirraskilsi í væntu: Vit funnu nevniliga fram til, at ein størri mongd av feitti vardi móti hjartasjúkum. Mettað feitt er neutralt og verjir kanska eitt sindur. Einkult-ómettað feitt, sum er í olivinolju og rapsolju og sum er partur av sonevnda miðjarðarhavskostinum, vísir greiðar fyrimunir. Fleir-ómettað feitt er neutralt, sigur Salim Yusuf.
Granskarin finst eisini at tilráðingunum um at drekka mjólk við lítlari fiti, tí hann heldur, at her vanta prógv. Eftir hansara tykki verjir fitin móti hjartasjúkum.
-Tá tú drekkur mjólk, vilja tey hava teg at velja mjólk við 2% ella 1% fiti. Men hvørji prógv eru fyri tí? Eitt stórt runt null. Um nakað, so benda tølini á, at fiti í mjólkarvørum er verjandi, sigur Salim Yusuf.
Grundarlagið undir misskiljingini er, at mettað feitt fær tað sonevnda “ringa” kolesterolið, LDL, at hækka. Hetta hevur fingið granskarar at siga, at mettað feitt er ringt fyri hjartað. Men tað “góða” kolesterolið, HDL, hækkar eisini av mettaðum feitti, visir Yusuf á.
Kanadiski granskarin sigur eisini, at salt ikki er so skaðiligt, sum higartil hildið. Fólk kunnu saktans eta upp ímóti 12,5 g av salti dagliga uttan trupulleikar.


text:
Møguleiki er fyri at kæra úrskurðin hjá yrkisnevndunum og annars at leggja mál um sáttmálaviðurskifti fyri sáttmálanevndina.
Kærast kann t.d. um:
Hvør er kærufreistin? Og hvør viðger kærurnar?
Ósemjur millum lærling og lærupláss kunnu kærast til serliga sáttmálanevnd.
Próvtøkur í almennum lærugreinum kunnu kærast til leiðara útbúgvingarstovnsins. Kæran skal vera útbúgvingarleiðaranum í hendi í seinasta lagi 4 vikur eftir, at próvtøkuúrslitið er kunngjørt próvtakaranum.
Yrkis- og sveinaroyndir kunnu kærast til yrkisnevndina í seinasta lagi 8 dagar eftir royndina.
Avgerðir tiknar av yrkisnevndini vera kærdar til serliga kærunevnd. Kærufreistin er 4 vikur eftir frá tí degi, at kærarin móttekur avgerðina.
Fyrisitingarligar avgerðir hjá útbúgvingarleiðara kunnu kærast til landsstýrismannin, í seinasta lagi 4 vikur eftir at næmingurin hevur móttikið avgerðina.
Hvussu verður kært?
Nærri kunning um kærumøguleikar er at finna í galdandi kunngerðum. Eitt nú um hvat kærast kann um, hvussu kæran skal viðgerast og hvat hon skal innihalda.
Kunngerð viðvíkjandi ósemjum millum lærling og lærupláss
Kunngerð um kærur av avgerðum tiknar av yrkisnevndini.
Kunngerð um kærur av avgerðum tiknar av leiðara útbúgvingar stovnsins, og kærur um próvtøkur, yrkis- og sveinaroyndir (serliga er talan um kap. 19).


text:
12 SØGUR UM at finna, merkja, fáa, geva, líta á, missa, varðveita, tora, trúgva upp á og ynskja KÆRLEIKA
SOLI DEO GLORIA eftir Peter Asmussen er ein kaleidoskopiskur leikur um okkum menniskju í støðum har tørvurin á kærleika er størstur og evnini at elska eru minst. Ein leikur um at vera á lívi og at vera í lívinum.
Peter Asmussen (1957-2016) var danskur rithøvundur, dramatikari og leikritahøvundur. Hann vann tvær ferðir Reumert virðislønina sum ársins dramatikari, fyrru ferð í 2010 fyri INGEN MØDER NOGEN og seinnu ferðina í 2016 fyri SOLI DEO GLORIA. Peter Asmussen skrivaði harumframt m.a. filmshandritið til Breaking the Waves saman við Lars von Trier í 1996.
Peter Asmussen skrivar beinrakið og uttan stórvegis undirtekst og hann letur leiklutirnar siga tingini bart út. Í grundgevingini fyri at lata Peter Asmussen Reumert prísin fyri SOLI DEO GLORIA segði dómsnevndin m.a:
“Í SOLI DEO GLORIA vísir Peter Asmussen ein einastandandi málsligan og dramaturgiskan neyvleika, sum setir hann í heimsflokk saman við Strindberg, Bergman og Norén. Við eini beinhart skamtaðari frásøgn lýsir Asmussen stuttar leikmyndir, sum í spenninum millum søgulig tíðarskeið og geografisk støð upploysir frásøgurúmið til eitt ongamannaland - eitt dreymaspæl.”
Væl komin til SOLI DEO GLORA - seinasta meistaraverkið hjá Peter Asmussen.
LEIKSTJÓRI: Christoffer Berdal
PALLMYND & LJÓSDESIGN: Turpin N. Djurhuus
LEIKRIT: Peter Asmussen
TÓNLEIKUR: Sakaris
LEIKARAR: Hans Tórgarð, Beinta Clothier, Gunnvá Zachariasen og Allan Dalsgarð
TÝÐING: Hans Tórgarð


text:
Archive for november, 2007|Monthly archive page
Angelie – UK
Here are some photos of Angelie who is one of our very best Faroese friends. Gvodny and Angelie lived in the same street as kids and now this year she has come to UK to study at the same college as Gvodny.
Her eru nakrar myndir av Angelie. Gvøðny og Angelie eru uppvasknar saman og nú lesa tær so á sama skúla í Onglandi. Og jú tað er eisini Angelie á seinastu myndini 🙂
1.
2.
3.
4.
5.
6.
Elsa & Ari
This summer we had a photoshoot with two of our Faroese friends Elsa and Ari. They were amazing to work with and the results where great. You are welcome to leave a comment to the photos.
Her eru nakrar myndir av Elsu og Ara. Vit lándu tey í summar fyri at fáa tikið nakrar “forlovilsmyndir” av teimum. Tey vóru sera góð at arbeiða saman við og úrslitini vóru sera góð. Tit eru vælkomin at skriva viðmerkingar til myndirnar.
1.
2.
3.
4.
5.
6.
7.
8.
9.
10.
11.
12.
13.
Pillar concert on the Faroe Island
Fjarðafestivalurin 2007
1.
2.
3.
4.
Brúdleyp 2008
Vit nærkast nú skjótt 2008 og tað verður eitt heilt serligt ár fyri okkum. Ikki einans tí at vit júst hava keypt eini hús í Føroyum 😉 men eisini tí at hetta verður árið har Garfild fer at gerast vaksin. Tá ið vit byrjaðu at taka myndir sóu vit skjótt at tað riggaði væl og at hetta var júst tað, ið vit skuldu gera. Síðani hava vit gjørt alt, ið vit kunnu fyri at gerast betri og úrslitini tala hareftir.
Fleiri fyrispurningar um brúðarmyndir eru longu komin fyri 2008 og tað gleðast vit sjálvsagt um. So um tit kundu hugsað tykkum at vit tóku myndir til tykkara brúdleyp, so er ikki at bíða, men heldur at spyrja seg fyri beinanvegin. Í 2007 komu nógvir fyrispurningar seint og eisini vóru fleiri, ið spurdu um sama dato og vit kunnu sjálvsagt ikki taka fleiri brúdleyp sama dag.
Okkara mál er at hvørt brúdleyp, ið vit taka myndir til skal verða tað besta og tí gera vit alt vit kunnu fyri at fáa góðar myndir. So um tit ynskja góðar myndir av tykkara brúdleypi, so eru vit tey røttu. Tá vit taka brúdleyp eru vit altíð 2 fotografar og fáa altíð avmyndað vígsluna frá fleiri vinklum. Gvøðny tekur myndir frammaliga og Janus stendur longri afturi við einari langari linsu og tað ger at sjálvt um vit eru tvey so forstýra vit ikki vígsluna.
Tá vit taka brúðarmyndir fylgja vit brúðarparinum ígjøgnum allan dagin og syrgja fyri at tit fáa eitt vakurt brúdleyps album har tykkara brúdleypsdagur verður lýstur á besta hátt. Vit hava nakað av tí bestu útgerini, ið fæst til júst hetta slagið av myndatøku. So um tit hava spurningar hesum viðvíkjandi so kunnu tit senda okkum ein teldupost á garfild@garfild.fo
Spurningar:
1. Hvussu langt áðrenn brúdleypið er best at kontakta tykkum, um tit kunnu taka myndir?
Skjótari vit fáa dagin at vita og at tit ynskja okkum at taka myndir, tess betri, men uml. 4-6 mánaðar er ofta nøktandi. Um summarið eru fleiri brúdleyp og tá eru fleiri fyrispurningar, so sig frá so skjótt tit hava tikið eina avgerð um at fáa okkum at taka brúðarmyndirnar.
2. Hvussu kunnu vit bíleggja tykkum?
Tá ið tit ynskja at bíleggja okkum, so kunnu tit senda ein t-post til: garfild@garfild.fo við hesum upplýsingunum í:
A. Navn og eftirnavn
B. Dagfesting
C. Hvar verður brúdleypið og veitslan
D. Hvussu nógv fólk vænta tit
E. Viðheft eina mynd av brúðarparinum
Vit kanna so møguleikarnar og siga tykkum frá aftur um tað liggur fyri og um vit halda okkum vera tey røttu til at taka tykkara brúdleyp, so senda vit tykkum eina kontrakt at lesa ígjøgnum og undirskriva. Tá vit hava fingið kontraktina aftur og eitt forskot uppá 20% av avtalaða prísinum so eru tit trygg. Inntil kontraktin er undirskrivað og pengarnir fluttir er dagurin opin til ein og hvønn at taka.
3. Hvussu langa tíð tekur tað, til vit fáa albumið eftir brúdleypið?
Tá ið vit hava avmyndað eitt brúdleyp liggur enn eitt stórt arbeiði í at velja myndir út og redigera myndirnar. Til storybook albumið skulu síðurnar verða settar upp og myndirnar verða viðgjørdar so at tær allar passa væl saman í eina heild. Hetta arbeiði tekur nógva tíð og tá okkara arbeiði er gjørt, verður albumið sent víðari til printingar. Hetta arbeiði tekur ímillum 1-2 mánaðir.
4. Fáa vit eina DVD við myndunum á?
Ja, tit fáa eina DVD við 700-1000 myndum á. Á fløguni eru eisini allar tær redigeraðu myndirnar, ið eru farnar í albumið so at tit eisini sjálvi kunnu printa myndirnar frá albuminum út.
5. Kunnu tit koma til Suðuroyar at taka myndir?
Ja, okkum dámar væl at ferðast, so tað gera vit gjarna. Tá vænta vit at tit fáa okkum innivist antin á Hotelli ella sjómansheimi har suðuri.


text:
Enn liggur eitt hav (stórur steinur) heiman fyri Lítluhælá niðan fyri gøtuna í Hvalvík, sum Sigmundur Egholm, abbabeiggi Tummas bónda, bar á bakinum oman av Hælatoppi og legði hann til løgarstein í Lítluhælá. Hann bar steinin minst eina snørislongd, og tá í tíðini var torført at ganga har oman við ánni.
Sigmundur var, tá ið hann gjørdi hetta roysnið, 18 ára gamal. Stutt eftir fór hann til Danmarkar at læra til kleinsmið. Hann doyði har.
Steinurin, ið Sigmundur bar, er minst 12 tummar høgur, 20 breiður og 25 langur. Sigmundur skuldi vera í rotuskóm og tuflum, tá ið hann bar hann.
Fyrst tók hann steinin upp í kneppið úr ánni og setti hann niður á ein annan stein. Ein maður, ið var hjástaddur, styðjaði steininum, meðan Sigmundur tók hann upp á bakið á sær.
Tá í tíðini vóru tuflurnar ikki fittligar at ganga í. Tey brúktu tá tvær homlubondsreimar, skornar av síðuni á bøksli. Ikki var ljóst latið at teimum tuflunum, tí tær skuldu vera so ringar fyri fótablaðið. Um somu tíð brúkti fólk tó eisini tufluleður av barkaðum kíkum og karðaleðri.
Andreas Weihe: “Søga og søgn”, 1933


text: Tað ljóðar øgiligt, ‘anabolir og efedrin’, men talan er altso um anabolsk evni sum astmatikarar taka (Clenbuterol), og amfetamin-líknandi efedrin sum tú mær vitandi kanst keypa sum handkeyp á apotekinum (nasaspray). Ikki at eg forsvari møguliga doping, men meira fyri at ávara tykkum svimjarar. Havið pappírini í ordan, og ansi eftir hvat tit taka av vanligum heilivági. Nú má Shaw so bíða eftir úrslitunum frá B-royndini, til at vita um hon fer at fáa karantenu, og er í midlar tíð ‘suspenderað’ frá allari svimjing. Lesið á SwimNews og SwimInfo.


text:
NAG-TEC (Northeast Atlantic Geoscience Tectonostratigraphic Atlas) eitur stór norðurevropeisk verkætlan, sum Jarðfeingi er partur av. Endamálið er at gera eitt nágreiniligt jarðfrøðiligt kort og lýsing, ið millum annað skal betra um vitanarstøðið undir oljuleiting í Norðuratlantahavi. Verkætlanin, sum byrjaði í juni 2011, er úrslit av einum samstarvi millum Jarðfeingi og sjey aðrar norðurevropeiskar jarðvísindastovnar.
Myndin vísir økið ið verkætlanin arbeiðir við.
Verkætlanin er býtt upp í seks partar, og hevur Jarðfeingi saman við Íslenskar Orkurannsóknir (ISOR) høvuðsábyrgdina av parti 4. Leiðari er jarðfrøðingurin Uni Árting á Jarðfeingi.
Endamálið við hesum parti av verkætlanini er at geva eina neyva lýsing av søguligu gongdini í gosvirkseminum her um leiðir. Á henda hátt fáa vit betri møguleikar at skilja til fulnar ymiskar jarðfrøðiligar spurningar í tilknýti til henda risastóra basaltháslætta, sum Føroyar eru partur av.
Ein liður í verkætlanini er at savna allar viðkomandi dátur og gera tær teldutøkar og lætt atkomuligar. Hetta gevur tí jarðvísindaliga granskingarumhvørvinum nýggja vitan og møguleikar at mennast. Í sambandi við arbeiðið verða skrivaðar fleiri vísindaligar greinir, ið nágreiniliga viðgera spurningar av týdningi fyri jarðfrøðiligu tilgongdina í Norðuratlantshavi.
At vit í Føroyum eru virkin á hesum altjóða granskingarpalli mennir okkara førleikar at vera við og samskipa stórar verkætlanir í framtíðini, samstundis sum vit menna okkara egnu vitan um føroysku jarðfrøðina umframt jarðfrøðina í Norðuratlantshavi sum heild. Jarðfeingi hevur saman við eitt nú British Geological Survey (BGS) verið við í líknandi verkætlanum áður, og hetta arbeiðið økir longu um áhugan fyri framhaldandi granskingarsamstarvi í breiðum høpi.
Umframt Jarðfeingi, BGS og ISOR luttaka Norges Geologiske Undersøkelse (NGU), TNO innovation for life, ið er ein niðurlendskur granskingarstovnur, Geological Survey of Northern Ireland (GSNI), Geological Survey of Ireland (GSI) og De Nationale Geologiske Undersøgelser for Danmark og Grønland (GEUS), sum samstundis stendur á odda fyri NAG-TEC heildarætlanini.
Verkætlanin, ið verður lutvíst fíggjað av oljufeløgum, lutvíst av granskingarstovnunum sjálvum, er mett at taka trý ár og verður væntandi liðug á sumri í 2014.


text:
11. apríl er frumsýning í Filmsfelagnum, tá heimildarfilmurin hjá Teiti Árnason, "Zacharias", verður sýndur.
Framleiðsluliðið skrivar soleiðis um filmin:
Í árinum 2000 savnaðist eitt lítið filmslið úti í Hattarvík at gera upptøkur til filmin “Burturhugur - Faroese Observations”. Ein mynd av sjey teimum seinastu fólkunum á hesum fjarskotna plássi.
Ein av høvuðspersónunum í tí dokumentarfilminum var bóndin Zacharias. Síðani vit í 2016 fingu boðini um, at hann var deyður, hevur okkurt onkursvegna áhaldandi eggjað okkum til at leita aftur til allar teir mongu tímarnar við upptøkum, sum vit tá gjørdu við hesum karismatiska, gamla bóndanum, har úti í Fugloy.
Vit fylgdu honum langt tíðarskeið í hansara hóvliga, lítillátna og spakføra gerandisdegi. Bæði í gaman og álvara.
Í hesi nýggju vangamyndini av honum, sum vit nú hava fingið klipt saman og snøggað, hava vit nýtt oynna og øll gerandismál hansara harúti sum lørift.
Zacharias vísir seg at umboða eina farna tíð í slitnum, veðurbardum og einføldum rammum. Líkasum ein tann seinasti føroyingurin av sínum slagi gevur hann okkum gávumilt innlit í sína lívssøgu og ikki minst sín litfagra hugaheim við søgum, ið hittinorðaðar verða bornar fram fyri okkum sum dýrgripir. Og geva vit okkum stundir at lurta og skilja, hvørjum bergi hesin samanrikni maðurin er brotin av, so byrja vit at hóma nakrar hornasteinar, sum hansara gamla føroyska bygdarsamfelag var bygt á. Og tað kennist, sum hárini reisast á handarbakinum, tá ið vit ígjøgnum frásøgur hansara sanna, at hetta lítla bygdarsamfelag, í trongum tíðum og uttan nakrar verðsligar hentleikar yvirhøvur og at kalla heilt avbyrgt frá umheiminum, aldi upp menniskju sum okkara høvuðspersón, sum í uppvøkstri sínum fekk við sær førning við eini óalmindiliga fínt innstillaðari kumpass at ferðast ígjøgnum lívið við.
Í hesum nýggja filmi verður nógv fokuserað upp á nærveru, fordjúpilsi, innlivan og sum heild tað tølandi og meditativa við steðgum í ljóði og mynd.
Tá ið seinasta myndin av Zachariasi er rullað um løriftið, stendur andsøgnin til okkara nútíðar acceleratiónssamfelag so krystalklárt eftir og darrar í myrkrinum.
Við hesum filmi vilja vit lýsa frið yvir mannin og fagna hesum týdningarmikla persóni, sum vit einaferð hittu á leið okkara.
Framleiðsla, leikstjórn, klipping
Teitur Árnason
Myndatøka og ljóðupptøka
Thomas Nikolai Olsen
Nils Martin Lefstad
Tónleikur
Kári Sverrisson
Ljóðviðgerð
Baldur Kampmann
Ljóðbland
Simon Ellegaard
SDI Media
Undirtekstir
Marianna Debes Dahl
Litbland
Nicklas Thiesen
Casablanca Film
Samskipari
Forlagið Fannir / Árni Dahl
Filmurin er 65 min.


text:
Listin vil fegin hjálpa teimum og kemur her við trimum einføldum hugskotum til evni, limirnir í Mentanarnevndini kunnu viðgera og kjakast um.
1. Savnsøkið er fyri bygnaðarbroytingum í løtuni og Mentamálaráðið lýsir eftir stjóra til Søvn Landsins. Kanska kundu verið tosað um karmarnar fyri savnsøkið. Man kundi fingið greiðu á hvørt Listasavn Føroya skal vera partur av Søvnum Landsins (MMR hevur enn ikki megnað at finna út av hesum), avgera um søvnini skulu yvirhalda altóða savnslógina hjá ICOM (nú vit hava fingið atlimaskap í UNESCO), kjakast um vit skulu hava okkara egnu savnslóg og rudda upp í ognarviðurskiftunum í Listasavninum, sum bæði er almennur og sjálvsognarstovnur (sum landsgrannskoðarin hevur víst á í fleiri ár).
2. Uppskotið um umleggjan av Mentanargrunni Landsins til eitt listaráð fall í tinginum í vár. Neyðugt er at kjakast um hvat vit sostatt hava í hyggju, um vit t.d. skulu byrja at inntøkumeta starvslønina, um vit skulu hava serfrøðingar til at meta um hvussu mentanarpeningurin skal býtast, ella um serfrøðingar framhaldandi skulu vera útihýst frá øllum liðum, tá avgerðir verða tiknar. Metast má eisini um hvørt tað er hóskandi at handhevja armslongdarmeginregluna og sum heild er tørvur á at kanna maktbygnaðin ella kanna møguleikar fyri eini nýggjum bygnaði, ið kann tryggja, at fleiri áhugar verða gingnir á møti.
3. Sparingar eru ávegis eisini innan mentanarøkið. Hugt kundi verið eftir hvar tað er frægast at gjøgnumføra hesar sparingarnar (at síggja til hava tey, sum standa aftanfyri Uppskot til eykajáttanarlóg, ikki gjørt hetta), eins og kjakast kundi verið um møguleikar fyri umlegging av økinum, at tekna eina mentanarpolitiskan linju ella bara royna at gera tað týðiligt fyri fólkið hvat mentanarpeningurin verður brúktur til.
Hetta eru bert nøkur fá hugskot, tað er so óendaliga nógv, sum kundi verið umrøtt og viðgjørt og vit vilja fegnar bjóða okkum fram at koma við fleiri hugskotum, skuldi Mentanarnevnd Løgtingsins aftur komið í ta heldur keðiligu støðu aftur, at tey ikki hava nakað at tosa um.
(IS)


text:
Ringo Starr
Ringo Starr (veruligt navn: Richard Starkey) var føddur í Liverpool 7. juli í 1940. Blaðungur fór hann at spæla trummur, og tá ið rock and roll tónleikurin rakti Bretland vóru boð eftir trummusláarum. Júst sum hinir Beatlarnir fór Ringo til Hamburg í Týsklandi at spæla fyrst í 60'unum. Bólkurin hann spældi við í kallaðist Rory Storm and The Hurricanes.
Til er upptøka av Ringo frá 1960, har hann spælir trummur á nøkrum sangum, sum ein, ið kallaðist Lu Walters sang. Millum sangirnar vóru bluesklassikarin hjá George Gershwin Summertime frá musikalini Porgy and Bess. - Hesi løg eru tó ongantíð útkomin alment, so tað elsta vit hava, har Ringo kann hoyrast handan trummurnar er upptøkurnar av Love Me Do og Besame Mucho frá 11. september 1962, ið komu út á Athology 1 fløguni hjá The Beatles í 1995.
Ringo Starr hevur verið kallaður hin hepnasti maðurin í show-biz, tí hann kom við í The Beatles beint sum klárt var hjá teimum at fara á flog; men eingin væntaði nakað av honum reint tónleikligt, tá ið Beatlarnir góvust. Hann hevði tó nøkur stór hitt í 1971 - It Don't Come Easy - og í 1972 - Back Off Boogaloo - umframt tað sera væl móttiknu LP'ina Ringo frá 1973, sum John Lennon, Paul McCartney og George Harrison allir skrivaði sangir til og spældu við á.